Sindrom Kelesuan Kronik

Definisi

Apakah sindrom kelesuan kronik?

Sindrom kelesuan kronik (CFS) adalah sejenis gangguan rumit yang dikategorikan  oleh keletihan melampau yang tidak dapat dijelaskan dari sudut perubatan.

Keletihan ini mungkin bertambah buruk dengan aktiviti fizikal atau mental, tetapi tidak bertambah baik dengan rehat.

Ia kekal lama dan membatasi keupayaan anda untuk melakukan aktiviti harian biasa.

CFS juga boleh dirujuk sebagai encephalomyelitis myalgic (ME) atau penyakit intoleransi penggunaan tenaga sistemik (SEID).

Walaupun CFS/ME dan SEID berkongsi simptom utama; kelesuan kronik, penyakit-penyakit ini bagaimanapun mempunyai maksud yang berbeza.

Sindrom kelesuan kronik mungkin juga wujud disebabkan lebih daripada satu keadaan.

Punca-punca CFS tidak dapat difahami dengan baik. Beberapa teori termasuklah jangkitan virus, tekanan psikologi atau gabungan faktor.

Disebabkan tiada sebab tertentu telah dikenalpasti, dan kerana banyak penyakit lain juga menghasilkan gejala yang sama, CFS boleh menjadi sukar untuk didiagnosis.

Tiada ujian untuk CFS, jadi doktor anda perlu mengetepikan sebab-sebab lain untuk keletihan anda.

Apakah kekerapan Sindrom Kelesuan Kronik?

Sindrom Kelesuan Kronik biasanya terjadi pada wanita berbanding lelaki dan tanpa mengira usia.

Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah tanda-tanda sindrom kelesuan kronik?

Sindrom kelesuan kronik mempunyai lapan tanda-tanda utama:

Keletihan;

Hilang ingatan atau tumpuan;

Sakit tekak;

Kelenjar limfa membesar di leher atau ketiak;

Sakit otot yang tidak dapat dijelaskan;

Sakit yang bergerak dari satu sendi ke sendi yang lain tanpa bengkak atau kemerahan;

Sakit kepala jenis baru, corak atau tahap kesakitan

Tidur tetapi lesu;

Keletihan yang melampau berlangsung lebih daripada 24 jam selepas senaman fizikal atau mental.

Individu-individu kadang-kadang dipengaruhi oleh CFS dalam persekitaran, dengan tempoh perasaan menjadi buruk tetapi  kemudian menjadi baik semula.

Simptom-simptom ini ada masanya akan hilang sepenuhnya. Walaubagaimanapun, ia masih mungkin boleh terjadi semula kemudiannya (berulang).

Kitaran peredaan dan berulang ini boleh menyebabkan kesukaran untuk menguruskan gejala anda.

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai simptom-simptom ini, sila rujuk doktor anda.

Bilakah saya patut berjumpa doktor saya?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak dengan cara berbeza. Berbincang dengan doktor apa yang terbaik untuk keadaan anda.

Keletihan boleh menjadi tanda kepada banyak penyakit, seperti jangkitan atau gangguan psikologi.

Secara umumnya, berjumpa doktor anda jika anda mempunyai keletihan yang berterusan atau berlebihan.

Punca

Apakah yang penyebab sindrom kelesuan kronik?

Para saintis tidak mengetahui apa yang menyebabkan sindrom kelesuan kronik.

Ia mungkin merupakan kombinasi beberapa faktor yang menjejaskan mereka yang lahir dengan kecenderungan gangguan tersebut.

Beberapa faktor yang telah dikaji termasuklah:

Jangkitan virus: Disebabkan sesetengah orang mengalami sindrom kelesuan kronik selepas mengalami jangkitan virus, penyelidik mempersoalkan samada sesetengah virus mungkin mencetuskan gangguan tersebut. Virus yang mencurigakan termasuklah virus Epstein-Barr, virus herpes manusia 6 dan virus leukemia tikus. Tiada kaitan muktamad yang ditemukan.

Masalah sistem imun: Pesakit sindrom ini mengalami sedikit penurunan dalam sistem imun, tetapi tidak jelas apakah masalah ini sudah cukup untuk menimbulkan gangguan ini.

Ketidakseimbangan hormon: Mereka yang mengalami sindrom kelesuan kronik juga kadang-kadang mengalami kadar darah hormon yang tidak normal dalam hipotalamus, kelenjar pituitari atau kelenjar adrenal. Namun kaitan keadaan ini dan sindrom masih belum diketahui.

Faktor-faktor Risiko

Apakah yang meningkatkan risiko saya terhadap sindrom kelesuan kronik?

Terdapat banyak faktor risiko untuk sindrom kelesuan kronik, seperti:

Umur: Sindrom kelesuan kronik boleh berlaku pada mana-mana peringkat usia, tetapi ia biasanya terjadi pada mereka yang dalam usia 40-an dan 50-an.

Jantina: Lebih ramai wanita menghidapi sindrom kelesuan kronik berbanding lelaki, tetapi ini mungkin kerana wanita lebih cenderung melaporkan gejala mereka pada doktor.

Tekanan: Kesukaran menguruskan tekanan boleh menyumbang kepada perkembangan sindrom kelesuan kronik.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah sindrom kelesuan kronik didiagnosis?

Tiada satu ujian dapat mengesahkan diagnosis sindrom kelesuan kronik.

Ini kerana gejala sindrom kelesuan kronik menyamai banyak masalah kesihatan yang lain, jadi anda mungkin perlu bersabar ketika menunggu diagnosis.

Doktor anda perlu mengasingkan beberapa penyakit lain sebelum mendiagnosis sindrom kelesuan kronik. Ini termasuklah:

Gangguan tidur: Kelesuan kronik boleh disebabkan oleh gangguan tidur. Kajian tidur boleh menentukan samada rehat anda diganggu oleh gangguan seperti apnea tidur obstruktif, sindrom kaki gelisah atau insomnia.

Masalah perubatan: Keletihan adalah gejala biasa dalam beberapa keadaan perubatan, seperti anemia, diabetes dan tiroid yang tidak aktif (hipotiroidisme). Ujian darah boleh membantu dalam mengenalpasti punca utama.

Isu-isu kesihatan mental: Keletihan juga merupakan gejala pelbagai masalah kesihatan mental, seperti kemurungan, kebimbangan, gangguan bipolar dan skizofrenia. Kaunselor boleh membantu menentukan samada salah satu masalah ini menyebabkan keletihan anda.

Untuk memenuhi kriteria diagnostik sindrom kelesuan kronik, atau encephalomyelitis myalgic, anda mesti mempunyai keletihan yang tidak dapat dijelaskan, selama enam bulan atau lebih, dengan sekurang-kurangnya empat tanda dan gejala seperti berikut:

Hilang ingatan atau tumpuan;

Sakit tekak;

Kelenjar limfa membesar di leher atau ketiak;

Sakit otot yang tidak dapat dijelaskan;

Sakit yang bergerak dari satu sendi ke sendi yang lain tanpa bengkak atau kemerahan;

Sakit kepala jenis baru, corak atau tahap kesakitan yang baru;

Tidur tetapi lesu;

Keletihan yang melampau berlangsung lebih daripada 24 jam selepas senaman fizikal atau mental.

Sebaliknya, untuk diagnosis penyakit intoleransi penggunaan tenaga sistemik (SEID), anda mesti mempunyai tiga gejala berikut:

Keletihan yang tidak dapat dijelaskan;

Keletihan ekstrem yang berlangsung lebih daripada 24 jam selepas senaman fizikal atau mental;

Tidur tetapi lesu.

Dan sekurang-kurangnya salah satu daripada kedua-dua gejala ini:

Kecacatan kognitif;

Pening dan kepala terasa ringan.

Kelesuan kronik bukan gejala terpencil tetapi melibatkan banyak keadaan kesihatan lain. Dalam kes-kes sedemikian, istilah yang mungkin lebih baik digunakan ialah “keletihan multifaktoral kronik.’

Bagaimana sindrom kelesuan kronik dirawat?

Disebabkan sindrom kelesuan kronik menjejaskan individu dengan pelbagai cara, rawatan anda akan disesuaikan dengan kumpulan gejala anda.

Rawatan simptom-simptom mungkin termasuk ubat-ubatan tertentu:

Antidepresan: Ramai orang yang mempunyai sindrom kelesuan kronik juga tertekan. Merawat kemurungan boleh memudahkan anda menghadapi masalah yang berkaitan dengan sindrom kelesuan kronik. Beberapa dos antidepresan yang rendah juga dapat membantu membaiki tidur anda dan melegakan kesakitan.

Pil tidur: Jika rawatan sampingan, seperti elakkan kafein, tidak membantu anda berehat lebih baik pada waktu malam, doktor anda mungkin mencadangkan preskripsi bantuan tidur.

Tiada penawar yang diketahui untuk sindrom kelesuan kronik, dan rawatan yang paling berkesan untuk sindrom kelesuan kronik masih tidak diketahui.

Walau bagaimanapun, ada bukti bahawa beberapa kepelbagaian pendekatan boleh membantu:

Tetapkan had anda sendiri: Kekalkan aktiviti anda pada tahap yang sama. Jika anda melakukan terlalu banyak aktiviti pada hari-hari baik anda, anda mungkin mempunyai hari yang lebih buruk.

Latihan berperingkat: Untuk meningkatkan fungsi harian, anda memerlukan latihan berperingkat. Kajian terdahulu menunjukkan bahawa senaman berperingkat adalah rawatan yang berkesan dan selamat, tetapi bukti kajian ini tetap terhad. Ahli terapi fizikal boleh membantu menentukan jenis latihan yang terbaik untuk anda. Orang yang tidak aktif kerap kali bermula dengan pelbagai gerakan dan latihan regangan untuk beberapa minit sehari. Bermula perlahan, kenaikan tambahan dalam aktiviti kemudiannya berlaku pada berminggu-minggu ke berbulan-bulan seterusnya. Jika anda keletihan pada keesokan harinya, ini bermakna anda telah melakukan aktiviti pada kadar terlampau banyak. Kekuatan dan daya tahan anda akan bertambah baik apabila anda secara beransur-ansur meningkatkan kesungguhan latihan anda dari semasa ke semasa.

Kaunseling psikologi: Bercakap dengan kaunselor boleh membantu anda menentukan pilihan-pilihan bagi merawat sindrom kelesuan kronik yang membebankan anda. Tingkatkan kawalan dalam hidup anda agar dapat mengubah penampilan anda. Terapi perilaku kognitif dan strategi pengurusan diri adalah antara yang paling membantu.

Bukan semua orang yang mengalami keletihan kronik yang teruk dan kelesuan selepas berusaha- keletihan yang keterlaluan atau keletihan mental selepas aktiviti fizikal atau mental yang pernah diterima- bertindak balas terhadap rawatan dengan cara yang sama.

Mereka yang mempunyai peluang yang lebih baik untuk sembuh, lebih cenderung untuk kurang mengalami gangguan, kurang fokus pada gejala-gejala, mematuhi program kaunseling dan melakukan aktiviti mengikut kemampuan diri.

Perubahan gaya hidup & rawatan sampingan

Apakah beberapa perubahan gaya hidup atau rawatan sampingan yang boleh membantu saya menguruskan sindrom kelesuan kronik?

Berikut merupakan gaya hidup dan rawatan sampingan yang mungkin membantu anda mengatasi sindrom kelesuan kronik:

Mengurangkan tekanan: Buat perancangan untuk mengelakkan atau menghadkan terlebih kerja dan tekanan emosi. Benarkan diri anda setiap hari untuk berehat. Ini mungkin bermakna belajar bagaimana untuk mengatakan tidak tanpa rasa bersalah.

Mengubah tabiat tidur: Tidur dan bangun pada waktu yang sama setiap hari. Hadkan tidur siang dan elakkan kafein, alkohol dan nikotin.

Tahu kemampuan diri anda: Kekalkan aktiviti anda pada tahap yang sama. Jika anda terlalu banyak bekerja pada hari-hari baik anda, anda mungkin mempunyai hari yang lebih buruk.

Banyak terapi alternatif telah dipromosikan untuk sindrom kelesuan kronik. Sukar untuk menentukan samada terapi ini berfungsi, sebahagiannya kerana gejala sindrom kelesuan kronik sering dikaitkan dengan mood dan boleh berubah dari hari ke hari.

 Sakit yang dikaitkan dengan sindrom kelesuan kronik boleh dibantu dengan:

Akupunktur;

Mengurut;

Yoga atau tai chi.

Sekiranya anda mempunyai sebarang pertanyaan, berunding dengan doktor anda bagi mendapatkan penyelesaian terbaik untuk anda.


Berhenti Mengambil Daging: Kesannya Kepada Tubuh

Kita sering mendengar tentang manfaat kesihatan yang diperolehi jika kita mengurangkan atau berhenti mengambil daging merah, seperti daging lembu dalam diet pemakanan seharian.

Individu vegan iaitu yang tidak makan makanan berasaskan haiwan sememangnya mempunyai risiko yang rendah untuk mendapat serangan jantung, diabetes jenis 2, tekanan darah tinggi, kanser tertentu seperti kanser payudara, kanser prostat dan obesiti.

Namun, bagaimana jika anda, individu yang memakan daging sepanjang hidup ini, ingin mengurangkan jumlah daging yang dimakan atau ingin berhenti makan sepenuhnya? Apakah kesannya mungkin anda hadapi? Bagaimana tubuh dan fikiran anda bertindak balas tentang situasi ini?

Teruskan membaca artikel ini untuk mengetahui manfaat atau kesan yang mungkin berlaku ke atas anda.

Kekal lapar

Secara psikologinya, untuk satu atau dua minggu pertama percubaan anda tanpa mengambil daging, anda mungkin merasa anda masih lapar. Anda tidak akan merasa puas walaupun anda telah memakan makanan berprotein, karbohidrat dan kalori.

Ini kerana ada telah terbiasa memakan daging dan mengambil sejumlah kecil sayur-sayuran pada kebanyakan hidangan makanan. Dan apabila anda hanya memakan sayur-sayuran, anda akan merasakan bahawa anda masih belum makan hidangan utama anda.

Ia mungkin akan berlanjutan dan mengambil masa untuk membiasakan diri. Tetapi fikiran anda pasti akan terbiasa dengan corak perubahan diet anda dalam beberapa minggu. Perbanyakan pengambilan makanan seperti avokado, kekacang, quinoa, dan tauhu yang penuh protein dan dapat mengenyangkan anda.

Perubahan rasa

Zink, merupakan sejenis mineral yang membantu dalam fungsi imun dan penyembuhan luka, tetapi dalam masa yang sama ia boleh mempengaruhi deria rasa dan bau. Zink terkandung dalam tiram, daging lembu dan ketam.

Berhenti mengambil daging atau ikan, mungkin akan membuatkan anda tidak mendapat jumlah zink yang mencukupi untuk tubuh anda. Malah makanan
vegetarian
seperti kacang tanah dan bijirin penuh mengandungi phytat, sejenis asid yang akan mengurangkan penyerapan zink oleh tubuh.

Zink adalah mineral penting untuk membantu menambah selera dan kepekaan terhadap rasa sesuatu makanan. Diet
vegetarian
tidak akan membantu anda memperolehi zink dengan banyak.

Setiap individu wanita dewasa perlu mendapatkan 8mg zink dan individu lelaki pula sebanyak 11mg zink setiap hari. Makanan tambahan seperti bijirin, yogurt, kacang dan oat dapat membantu dalam pengambilan zink harian anda.

Usus lebih sihat

Mikrobiotik
(Microbiome)
 adalah mikroorganisma hidup yang ada dalam tubuh anda. Ia menyumbang kepada fungsi pencernaan yang betul, sistem imun dan tisu usus yang sihat.

Serat makanan dalam sayuran, buahan dan bijirin membantu tubuh mengekalkan mikrobiotik yang sihat di dalam usus yang membantu dalam pertumbuhan bakteria sihat. Ini bermakna diet
vegetarian
meningkatkan kesihatan saluran pencernaan, mengawal pergerakan usus dan mencegah sembelit.

Apabila anda mula-mula menambahkan lebih banyak makanan berasaskan tumbuhan ke diet anda, anda mungkin merasa seperti anda pergi ke bilik mandi lebih daripada biasa. Tetapi jika anda pergi sekali sehari, anda sebenarnya menjadi lebih teratur.

Memanjangkan jangka hayat

Secara semula jadi, mengurangkan atau memberhentikan teruskan pengambilan daging akan mengurangkan risiko penyakit jantung, kanser dan obesiti. Ini secara tidak langsung membantu memberikan anda peluang untuk hidup lebih lama.

Makanan yang berasaskan tumbuhan seperti sayuran dan buahan, seperti avokado dan kekacang, kaya dengan asid lemak tak tepu yang dapat mengurangkan risiko kematian akibat penyakit jantung atau sebab-sebab lain.

Penurunan berat badan

Jika anda sedang berusaha untuk menurunkan berat badan, makan pengurangan atau berhenti mengambil daging merupakan antara cara yang paling berkesan.

Kajian dari Loma Linda University menunjukkan
vegetarian
, walaupun mempunyai jumlah pengambilan kalori yang sama seperti individu bukan
 vegetarian,
 cenderung mempunyai indeks jisim tubuh (BMI) yang lebih rendah daripada mereka yang memakan daging.

Umumnya, pemakan daging kurang menggunakan protein tumbuhan, beta karoten, serat dan magnesium, dan lebih banyak mengambil asid lemak yang menyumbang kepada penyakit jantung.

Kulit bertambah baik

Sama ada anda percaya atau tidak, berhenti memakan daging dan mengambil banyak buahan dan sayuran yang berkhasiat dapat menjadikan kulit anda lebih baik.

Vitamin yang terdapat dalam sayuran dan buahan seperti vitamin A, C dan E, dipercayai dapat melawan radikal bebas dalam tubuh yang merupakan punca kepada kecacatan kulit.

Sesetengah makanan seperti buah beri, sitrus, prun dan zaitum mengandungi tahap antioksidan yang tinggi yang sememangnya baik untuk kulit.

Mulakan secara perlahan

Elakkan dari membuat perubahan secara drastik, ia akan menyebabkan tubuh dan fikiran anda sukar untuk menerima kejutan ini. Mulakan dengan mengurangkan atau memberhentikan pengambilan daging merah.

Kekalkan pengambilan daging tanpa lemak seperti ayam untuk sebulan dua sebelum anda cuba untuk memberhentikan pengambilan daging tanpa lemak pula.

Mengikut kesesuaian

Jika anda memilih untuk berhenti memakan makanan berasaskan daging, atau dalam erti kata lain, hanya makan makanan berasaskan tumbuhan seperti sayuran, buahan dan bijirin, pastikan anda telah mendapatkan nasihat dan pandangan doktor atau pakar kesihatan terlebih dahulu. Buat perancang untuk diet pemakanan anda sebaik mungkin.


Ada Masalah Ekzema Yang Pedih? 5 Bahan Rawatan Semula Jadi Ini Boleh Bantu Atasinya!

Selalu rasa gatal disebabkan masalah keradangan kulit? Ini 5 bahan yang anda perlukan sebagai cara merawat
eczema
 dewasa. Selamat mencuba!

Baca lebih lanjut tentang Kesihatan Kulit
di sini.

Rawatan rumah untuk ekzema

Ekzema adalah
sejenis keradangan kulit
yang boleh menyebabkan bengkak, gatal atau ruam merah yang mengakibatkan kulit kelihatan seperti melecur.

Dikenali sebagai
atopic dermatitis,
masalah kulit ekzema ini biasa berlaku pada bahagian muka, tangan, siku atau lutut
. Ia sering dialami oleh
kanak-kanak dibawah usia 5 tahun
, tetapi ia boleh dihidapi oleh sesiapa pada mana-mana peringkat usia.

Pelbagai cara boleh digunakan untuk merawat masalah ini, seperti penggunaan krim, produk semula jadi atau menjalani perubahan gaya hidup.

Salah satu cara lain adalah dengan menggunakan kaedah rawatan rumah untuk ekzema.

5 bahan untuk cara merawat
eczema
 dewasa

Berikut adalah beberapa bahan yang boleh digunakan:

1. Gel lidah buaya

Terdapat
pelbagai kegunaan gel yang berasal dari tumbuhan lidah buaya ini
.

Salah satu fungsi umumnya adalah sebagai cara merawat
eczema
 dewasa . Gel ini mempunyai ciri-ciri antibakteria, antimikrobial, meningkatkan sistem imun dan
penyembuhan luka
.

Anda boleh membeli gel lidah buaya ini dari farmasi  tetapi anda perlu berhati-hati dengan kandungan lain yang terdapat di dalamnya seperti pewarna, pewangi, alkohol atau bahan pengawet.

Ini kerana bahan-bahan tersebut boleh menyebabkan kerengsaan pada kulit yang sensitif atau anda boleh mengambil gel ini dari daun lidah buaya sendiri dan menggunakannya secara terus dari daun.

Baca juga:

2. Minyak kelapa, antara cara merawat
eczema
 dewasa

Terdapat kajian yang mengatakan penggunaan minyak kelapa dapat mengurangkan jumlah bakteria pada kulit dan menghindari risiko jangkitan.

 Minyak kelapa mengandungi asid lemak yang sihat yang boleh menambah kelembapan pada kulit, sekali gus baik untuk individu dengan masalah kulit kering dan ekzema.

Anda boleh menyapu minyak kelapa sebagai
cara merawat
eczema
di tangan
 selepas mandi atau beberapa kali dalam sehari untuk
melembapkan kulit
.

Pastikan anda turut menyapunya
sebelum tidur untuk memastikan kelembapan kulit
 sepanjang malam.

Pastikan anda menggunakan minyak kelapa ‘dara’ atau ‘
cold pressed’
 – kaedah pengekstrakan minyak yang tidak menggunakan bahan kimia yang boleh menjejaskan kulit. Individu yang mempunyai alahan kepada kelapa, tidak patut menggunakan minyak kelapa.

3. Cuka epal, cara merawat
eczema
 dewasa

Dipercayai antara
rawatan
eczema
 cara tradisional
.

Walaupun tiada kajian untuk mengesahkan fakta ini, tetapi
National Eczema Association
 (NEA) melaporkan bahawa cuka epal ini boleh
membantu masalah kulit ekzema
.

Cuka epal dipercayai dapat memberikan keseimbangan kepada tahap keasidan kulit dan melawan bakteria.

Perkara paling penting dalam penggunaan cuka adalah untuk mencairkan (
dilute
) cuka terlebih dahulu dengan cara mencampurkan sesudu cuka bersama segelas air, jika tidak, cuka boleh menyebabkan luka terbakar atau kecederaan lain.

Anda boleh memilih sama ada untuk menggunakannya dengan cara balutan basah iaitu dengan meletakkan campuran cuka yang telah dicairkan ke atas kapas.

Selain itu anda boleh menggunakan kain kasa dan letakkan ia pada bahagian kulit yang bermasalah dan lindunginya atau tutupnya dengan kain yang bersih.

Anda juga boleh memilih cara mandian dengan
mencampurkan dua cawan cuka ke dalam tab mandian panas
 dan rendam selama 15-20 minit. Selepas itu bilas badan dengan air yang bersih. Sapu pelembap pada badan beberapa minit selepas mandi.

4. Minyak matahari

Berfungsi untuk meningkatkan ciri pelindung kulit dan membantu mengekalkan kelembapan serta mempunyai fungsi antikeradangan.

Anda boleh menyapu minyak ini kepada kulit individu dewasa sebanyak dua kali sehari, dengan salah satu sapuan dilakukan
selepas mandi
 dalam keadaan kulit masih basah.

Tetapi jika anda mengetahui bahawa anda alah kepada biji bunga matahari, elakkan penggunaan minyak ini.

Cara merawat
eczema
 dewasa #5. Madu

Merupakan agen antibakteria dan antikeradangan semula jadi kerana dapat membantu menyembuhkan luka dan meningkatkan fungsi imun yang bermakna dapat membantu melawan jangkitan.

Madu dapat membantu mencegah jangkitan semasa melembapkan kulit
 dan mempercepatkan penyembuhan bagi individu yang mengalami ekzema serta mengurangkan gejala keradangan kulit.

Anda boleh mencuba kaedah ini dengan menyapu sebatian madu ke bahagian yang bermasalah.


Katakan Tidak Pada Buli!

Buli adalah isu yang serius. Statistik daripada Kementerian Pendidikan Malaysia melaporkan lebih 14,000 kes buli di sekolah-sekolah seluruh negara antara tahun 2012 dan 2015, sebahagian besarnya melibatkan penderaan fizikal.

Menurut laman Nobullying.com, sekitar 84% kanak-kanak di Malaysia mempunyai pengalaman dibuli. Manakala kajian Stop Cyberbullying 2017 di bawah program Digi CyberSAFE menunjukkan sekurang-kurangnya satu dalam dua belia mengaku pernah mengalami
pembulian siber
.

Perbuatan buli bukan sesuatu yang
cool

Bagi sesetengah pelajar sekolah, antara sebab mereka membuli adalah kerana ingin menunjukkan senioriti dan kekuatan mereka kepada pelajar yang lebih lemah. Mereka merasakan bahawa tindakan tersebut adalah
cool
 dan macho.

Kecelaruan dan salah faham dalam melihat perbuatan keji ini perlu diuruskan bermula seawal bangku sekolah rendah, atau mungkin pra-sekolah. Bahkan sebenarnya sebelum tempoh itu lagi iaitu di dalam rumah.

Apa lagi punca buli?

Sesetengah pembuli ingin mencari perhatian. Mereka mungkin tidak mendapatkannya di dalam rumah kerana kesibukan mak dan ayah di luar rumah. Ada juga mereka yang dibesarkan dalam keadaan selalu dimarah dan dipukul sehingga mereka melakukan hal sama ke atas orang lain.

Pembuli kadangkala tahu dan sedar bahawa mereka menyakiti orang lain. Namun, mereka mungkin tidak tahu sejauh mana tindakan tersebut memberi kesan ke atas fizikal dan emosi mangsa buli.

Apakah bentuk buli?

Ada beberapa bentuk:

Buli secara langsung: mengejek, menghina, memukul.

Buli tidak langsung: menyebarkan berita yang memalukan, memulau, menyindir.

Buli siber: menggunakan teknologi digital untuk memalukan atau mengancam.

Bagaimana ingin menghadapi kes buli?

Cuba langkah-langkah berikut:

Elakkan daripada bertembung dengan pembuli. Sebolehnya, ambil jalan yang berbeza.

Beranikan diri, meskipun apa yang anda rasa di dalam adalah sebaliknya. Yakin dengan diri anda.Apabila anda menunjukkan anda berani, ia akan menghantar mesej kepada pembuli untuk berhenti.

Dapatkan teman. Dua orang lebih baik daripada seorang. Lebih ramai orang akan mengurangkan kecenderungan dan keberaninan pembuli untuk bertindak.

Abaikan apa yang dilakukan oleh pembuli ke atas anda. Elakkan memberi respon yang negatif, kerana itu adalah apa yang pembuli inginkan.

Jangan balas apa yang dibuat. Ini hanya akan mencetuskan huru-hara dan ia juga bahaya untuk keselamatan.

Laporkan pada orang dewasa atau guru. Ini bukanlah ingin menjadi seorang yang manja. Buli adalah sesuatu yang serius. Ia perlu dihentikan.

Ibu bapa dan ahli keluarga perlu memulakan langkah di rumah dengan memupuk rasa kasih sayang serta hormat terhadap orang lain. Laporkan kes buli di yang berlaku di sekolah anda kepada pihak bertanggungjawab. Anda juga boleh hubungi
Talian Aduan Disipilin 1800-88-4774
 atau hantarkan emel di
[email protected]
.


Benarkah Asid Folik Tingkat Peluang Hamil Anak Kembar? Jika Tidak Pun, Ia Masih Penting!

Ramai wanita mengambil asid folik sebelum dan semasa kehamilan
 untuk mengurangkan risiko bayi mereka mempunyai kecacatan tiub neural, seperti spina bifida.

Di Amerika Syarikat, penambahan asid folik dalam sarapan bijirin dan roti
wholemeal
 sejak 1998 telah mengurangkan insiden spina bifida sebanyak 19 peratus.

Di sebalik tujuan asal pengambilan asid folik untuk mengelakkan kecacatan, terdapat dakwaan bahawa asid folik meningkatkan peluang hamil anak kembar.

Sejauh manakah kebenaran dakwaan yang kata asid folik boleh jadi cara mendapatkan anak kembar tanpa ada keturunan ini?

Suplemen & kehamilan

Peningkatan kadar kehamilan anak kembar didapati berlaku di kebanyakan negara-negara Barat.

Sebagai contoh, di Australia terdapat peningkatan kejadian kembar daripada 9 daripada 1000 kehamilan pada tahun 1977 menjadi 15.1  daripada 1000 kehamilan pada tahun 2000.

Kejadian kembar adalah tinggi terutamanya pada wanita berusia 35-39, dan satu perempat daripada peningkatan ini disebabkan oleh peningkatan usia ibu.

Punca lain adalah disebabkan rangsangan ovari dan teknologi bantuan reproduktif.

Sementara itu, dalam satu kajian di Swedish, analisis rekod 2569 wanita yang mengambil suplemen asid folik mendapati seramai 2.8 peratus melahirkan bayi kembar.

Ini berbeza dengan peratus kelahiran kembar sebanyak 1.5 peratus dalam populasi Sweden umum.

Punca perbezaan ini tidak dapat dipastikan.

Kumpulan saintis yang terlibat dengan kajian tersebut mengandaikan kebarangkalian faktor lain yang memainkan peranan seperti usia ibu yang lebih tua dan
 penggunaan IVF
.

Mereka juga mengandaikan kemungkinan
 asid folik meningkatkan kebarangkalian ovulasi berganda atau implantasi lebih dari satu telur
.

Asid folik adalah cara mendapatkan anak kembar tanpa ada keturunan?

Kajian lain di Hungary juga menunjukkan peningkatan kehamilan kembar dalam kalangan ibu yang mengambil asid folik berbanding ibu yang tidak mengambilnya.

Namun begitu, masih ramai pakar kesihatan yang tidak yakin dengan penyelidikan sedia ada.

Dalam dua kajian di UK, tiada perbezaan ketara dalam
 peluang mendapatkan bayi kembar
 pada ibu yang mengambil asid folik.

Para penyelidik yang menulis dalam jurnal perubatan Lancet, menyimpulkan bahawa tidak ada bukti bahawa
suplemen asid folik dikaitkan dengan kadar peningkatan kembar
.

Sementara perbandingan semua kajian-kajian tentang topik ini oleh
Food Standards Australia New Zealand
 mendapati terdapat kemungkinan kaitan antara pengambilan asid folik dan kejadian kembar.

Kajian lebih besar yang melibatkan ibu muda yang mempunyai peluang sama rata memiliki kembar dan tidak menjalani rawatan kesuburan patut dilakukan.


10 Cara Mendidik Anak yang Berkelakuan Buruk

Antara perkara yang sangat mencabar kesabaran ibu bapa adalah mengajar anak mereka untuk berkelakuan baik. Ini sangat sukar kerana setiap kanak-kanak mempunyai perangai mereka yang tersendiri. Namun begitu, anda diingatkan untuk tidak sesekali hilang kesabaran dan menghukum mereka membuta tuli. Berikut merupakan 10 cara menghadapi anak yang berkelakuan buruk.

Biarkan anak anda lihat sendiri kesan tindakan mereka

Ini merupakan perkara paling penting untuk diajar kepada kanak-kanak demi menanam sikap tanggungjawab dalam diri mereka. Sebagai contoh, anda boleh berikan mereka makanan dan mainan yang terhad kuantitinya. Jika mereka kerap sangat gemar membazir makanan dan membuang mainan mereka yang sedia terhad itu, mereka sudah tidak mempunyai apa-apa lagi untuk makan dan main.

Cipta peraturan apabila perlu

Jika anak anda berdegil tidak mahu menyimpan mainan yang telah dimainkan oleh mereka, beritahu anak anda bahawa anda akan menyorokkan mainan tersebut dan mereka tidak lagi boleh bermain dengannya. Setelah itu, anda perlu betul-betul melakunya agar mereka percaya kata-kata anda seiring dengan tindakan.

Halang anak anda melakukan aktiviti kegemaran mereka

Antara cara lain untuk mendisiplinkan anak adalah dengan menghalang mereka melakukan aktiviti kegemaran mereka seperti menonton televisyen atau bermain permainan video. Ini juga perlu betul-betul dilakukan oleh anda agar mereka tidak menganggap anda cuma mahu menyakat mereka sahaja.

Pastikan anda tidak menyuruh anak anda perkara yang mereka tidak boleh buat

Ada perkara yang kanak-kanak boleh buat dan sebaliknya. Jangan menyuruh mereka melakukan perkara yang mereka tidak boleh buat. Selain itu, gunakan bahasa yang paling mudah difahami agar anak anda lebih mudah memahami apa yang anda mahu mereka lakukan.

Tetap pendirian terhadap peraturan

Sekali anda sudah menetapkan peraturan, anda diingatkan untuk tidak sesekali melonggarkannya. Jangan biasakan anak anda untuk melakukan sebarang perbincangan dan terus kekal dengan peraturan anda.

Jangan mengalah dengan kelakuan buruk anak anda

Meskipun kadangkala kelakuan buruk tidak banyak mendatangkan kesan negatif (lewat tidur 30 minit atau terlebih makan gula-gula tidak akan membuat mereka sakit, bukan begitu?), anda tidak seharusnya mengalah dengannya. Ini kerana satu pengecualian akan mengundang kepada permintaan pengecualian yang lain lagi kelak.

Jangan abaikan perasaan anak anda

Kadangkala, kelakuan buruk anak anda sebenarnya berpunca daripada cemburu atau sedih. Anak anda perlu diajar untuk mengawal perasaan seperti ini untuk megelakkan kelakuan yang lebih teruk.

Minta maaf sekiranya anda melakukan kesilapan

Jika anda melakukan kesalahan, minta maaf kepada anak anda dan berjanji untuk tidak mengulanginya. Anda boleh jadikan kesilapan anda ini sebagai ruang untuk anak anda belajar sesuatu. Biarkan mereka memahami konsep bahawa kesilapan kadangkala tidak boleh dielakkan. Perkara paling penting adalah bagaimana untuk belajar daripada kesilapan.

Sentiasa bersikap positif terhadap anak anda

Kadangkala, timbul perasaan kecewa dengan anak anda. Namun begitu, anda tidak boleh menunjukkannya. Jika anak anda mengetahui bahawa anda sendiri sudah tidak mempercayainya, mereka akan hilang keyakinan diri dan seterusnya menyebabkan kelakuan buruk yang mungkin lebih teruk.

Katakan tidak pada kekejaman

Walaupun anak anda yang berkelakuan buruk sangat menguji kesabaran, anda perlu mengawal diri daripada melakukan kekejaman. Ini kerana kekejaman tidak akan mengajar sifat tanggungjawab sebaliknya hanya memupuk sifat amarah dan agresif. Kanak-kanak yang biasa dipukul oleh ibu bapa ketika membesar akan menganggap kekejaman itu adalah normal dan orang yang lebih berkuasa akan mempunyai hak untuk melakukannya.

Tuntasnya, kunci kepada disiplin adalah cara mendidik anak. Sebagai ibu bapa, hukum anak anda setimpal dengan kesalahan mereka serta puji anak anda jika mereka melakukan perkara yang baik. Selain itu, anda perlu sentiasa kekal konsisten dan bersikap positif. Disiplin bukan sahaja bermaksud memastikan anak anda tidak menyepahkan rumah anda tetapi juga memastikan anak anda mempunyai rasa tanggungjawab dan jati diri yang kukuh untuk digunakan apabila mereka dewasa kelak.

Hello Health Group
 tidak menyediakan nasihat perubatan, diagnosis, atau rawatan.


Untuk Bakal Pengantin, Elak Sebut 3 Perkara Ini Pada Pasangan Kalau Nak Jodoh Kekal Lama

Interaksi dalam perkahwinan merupakan 1 perkara penting dalam sesebuah ikatan rumah tangga. Namun, menyedihkan ramai pasangan di luar sana termasuklah pengantin baru memandang remeh cara berkomunikasi yang betul.

Ini ada tip untuk bakal raja sehari ataupun pasangan pengantin baru melayari alam rumah tangga.

Interaksi dalam perkahwinan penting buat pengantin baru

Kita selalu berasakan cara komunikasi yang kita lakukan setiap hari adalah betul.

Tetapi tanpa kita sedar, adakala cara yang kita lakukan mungkin tidak sesuai untuk diamalkan sebagai kaedah interaksi dalam perkahwinan.

Bertengkar, berdebat dan perbezaan pendapat adalah antara
perkara yang menjurus kepada keretakan rumah tangga
.

Jika dibiarkan tanpa penyelesaian yang betul, hubungan perkahwinan anda mungkin akan tegang dan suram.

Berikut adalah antara 3 kesalahan interaksi dalam perkahwinan yang harus dielakkan:

 Menjerit kepada pasangan

Tanpa kita sedar, apabila dalam keadaan marah bersama emosi yang tidak terkawal, nada suara akan mengalami perubahan. Ia akan kedengaran lebih bingit seakan menjerit, bukan?

Saat tidak lagi mampu mengawal emosi dan amarah, kita akan melepaskannya dengan meninggikan suara dan menjerit ketika bercakap. Tidak kira sama ada kepada rakan-rakan mahupun kepada pasangan.

Tetapi sedarkah anda ia adalah 1 perbuatan yang sangat tidak baik untuk dilakukan, terutamanya kepada pasangan? Malahan, perbuatan tersebut mungkin akan lebih mengeruhkan konflik antara kalian berdua.

Tidak dinafikan, selepas menjerit anda akan berasa lega. Namun, adakah ia 1 cara berkomunikasi yang baik atau mungkin akan menyebabkan isu yang berlaku semakin berpanjangan?

Dalam rumah tangga, gaya interaksi ini adalah sangat tidak disarankan.
 Menjerit kepada pasangan ibarat menyimbah petrol ke atas api. Pasangan anda akan lebih fokus kepada jeritan berbanding apa yang anda lafazkan.

Kesannya? Si dia akan berasa sakit hati dan bersikap defensif agar mesej yang anda cuba sampaikan tadi diendahkan.

Sebaiknya, daripada anda terjerit terpekik, apa kata anda ambil masa untuk bertenang dan berdiam diri seketika. Fikirkan kembali tujuan anda untuk berkomunikasi.

Jika anda ingin
menyampaikan apa yang terbuku atau meluahkan isi hati, pastinya menjerit bukan jalan penyelesaian yang terbaik
, okay?

 Ingin sentiasa menang

Mempunyai rasa ingin bersaing itu bukan 1 masalah. Tetapi perlu diingatkan dalam ikatan perkahwinan, anda dan pasangan bukanlah lawan yang sedang bersaing.

Sebaliknya, anda dan pasangan merupakan 1 pasukan yang harus saling menyokong antara satu sama lain dan memperkuatkan hubungan rumah tangga. Bukan meretakkannya.

Ketika berdepan keadaan berbeza pendapat dengan pasangan, jangan pernah mempunyai keinginan untuk menang. Ia bukanlah 1 interaksi dalam perkahwinan yang harus diamalkan.

Elakkan daripada mempunyai rasa ingin mengalahkan pasangan agar mereka mengikuti apa yang anda mahukan. Sebaliknya fikirkan cara terbaik untuk bertolak-ansur antara kalian berdua.

Jangan pernah meletakkan diri sebagai 1 individu yang lebih baik berbanding pasangan. Ini hanya akan membuatkan anda semakin ego dan sukar untuk bertolak ansur dalam rumah tangga.

Sentiasa ingat bahawa setiap kali anda berbincang, ia adalah bagi menguntungkan kedua belah pihak, maka cara berkomunikasi adalah penting.

 Kita dan bukannya saya

Saat anda dan si dia melafazkan ikrar perkahwinan, ia bermakna sudah tiada erti “saya dan awak” sebaliknya ia hanyalah “kita”. Jadi semuanya
 haruslah memfokuskan demi mencari kebaikan buat kedua-duanya
.

Walau bagaimanapun, tidak dinafikan untuk menukar kebiasaan “saya” kepada “kita” adalah sukar.

Berpuluh tahun anda hanya fikir tentang diri sendiri dan secara tiba-tiba selepas berkahwin, anda perlu memikirkan tentang anda berdua.

Tetapi cuba untuk ubahnya secara perlahan-lahan. Persefahaman dan interaksi dalam perkahwinan memainkan peranan yang sangat penting.

Apabila ingin berbicara dengan pasangan, sentiasa tanam dalam fikiran apa yang anda mahukan dan perlukan adalah demi kebaikan bersama. Bukan semata-mata untuk manfaat anda sendiri, okay?

Cara berkomunikasi dengan pasangan

Berikut adalah cara berkomunikasi dalam perkahwinan yang boleh membantu mengeratkan hubungan anda berdua.

 Elakkan tuduhan

Jika anda tidak pasti tentang sesuatu perkara, jangan sesekali menuduh atau membuat pertanyaan yang cenderung berbunyi tuduhan.

Elakkan pemilihan kata-kata yang mungkin boleh menyebabkan pasangan terluka. Pasangan anda mungkin akan menjadi defensif jika anda seakan-akan menuduh atau menyerangnya.

 Tolak ansur

Melakukan interaksi dalam perkahwinan bermakna harus ada tolak-ansur. Berikan pasangan anda ruang untuk meluahkan dan pinjamkan telinga anda untuk mendengar apa yang dikatakannya.

Berikan respons yang sewajarnya dan hindari sebarang tingkah laku yang membawa kepada rasa tidak puas hati atau menyebabkan wujudnya pertelingkahan.

 Disertakan dengan perbuatan

Dalam berkomunikasi, tidak semestinya sekadar lisan. Perbuatan anda juga boleh menjadi cara untuk berkomunikasi.

Berpegang tangan, mencium kening atau memeluk pasangan boleh dijadikan antara cara untuk berkomunikasi. Malahan mungkin secara tidak langsung akan dapat mengeratkan lagi hubungan kalian.

Akhir kata

Menjaga adab ketika melakukan interaksi dalam perkahwinan adalah sangat penting.
 Jangan terlalu menurut kata hati ketika berkomunikasi dengan pasangan.

Bertolak ansur dan saling memahami adalah cara terbaik untuk menjaga ikatan rumah tangga.

Hello Health Group
 tidak menyediakan nasihat perubatan, diagnosis, atau rawatan.


Jangan Tak Tahu, Anda Masih Berisiko Kena Penyakit Radang Pelvis Tanpa Jangkitan Kelamin!

Penyakit radang pelvik (PID) adalah jangkitan dan pembengkakan pada organ pembiakan wanita.

Ia boleh
melibatkan faraj, rahim, tiub fallopio dan ovari.
 Risiko penyakit PID meningkat jika seseorang menghidap jangkitan kelamin seperti gonorea, klamidia atau pernah mengalami  penyakit kelamin (STD).

Tapi tahukah anda, penyakit radang pelvik juga boleh terjadi tanpa dijangkiti STD?

Ya, benar! Kira-kira 10% kes penyakit PID yang berlaku tidak melibatkan jangkitan kelamin.

Penyakit radang pelvik, mari kenal lebih lanjut!

Sebelum penulis kupas dengan lebih lanjut, wajar untuk kalian fahami penyakit yang dikenali sebagai PID ini dengan lebih mendalam.

Menurut U.S.
 Department of Health and Human Services
, kondisi yang berbahaya ini telah menjejaskan sekitar 5% wanita di Amerika Syarikat.

PID akan menyebabkan keradangan pada
saluran fallopio akibat selaput tiub yang membengkak
, kemudian menyempitkannya.

Tapi, apa yang lebih membimbangkan, embrio yang terhasil daripada persenyawaan akan tersumbat di tiub lalu meningkatkan risiko kemandulan atau mengandung di luar rahim.

Tambahan itu, penyakit ini juga adalah berbahaya dek kerana majoriti kes tidak bergejala, lalu membuatkannya lebih sukar untuk dikesan.

Tapi, apakah puncanya?

Majoriti kes PID ditularkan secara seksual. Namun, penyakit radang pelvik yang bukan seksual pula boleh terbentuk melalui:

Pengguguran septik

Prosedur seperti
dilation
 dan
curettage

Abses pecah di dalam perut dan merebak ke saluran rahim

Semasa terminasi perubatan untuk kehamilan, jika ada alat yang tidak disterilkan dengan betul

Mikroorganisma pemicu penyakit radang pelvik selalunya disebarkan secara seksual. Ia merangkumi:

Gonorea (paling kerap)

Klamidia (paling kerap)

Mycoplasma

Trichomonas

Beberapa jenis bakteria lain juga boleh menyebabkan penyakit PID, seperti:

E.coli

Staphylococcus

Klebsiella

Fusobacteria

Clostridia

Actinomyces

Bacteroides

Bagaimana pula dengan faktor risikonya? Ingin tahu? Teruskan pembacaan!

Faktor-faktor risiko penyakit radang pelvik

Untuk makluman pembaca, ada beberapa faktor yang berupaya meningkatkan risiko seseorang untuk terkena PID, seperti:

Mempunyai sejarah STD atau PID.

Sering bertukar pasangan seksual.

Bersetubuh dengan individu yang mempunyai banyak pasangan seksual.

Terlibat dengan hubungan seksual tanpa perlindungan.

Seorang wanita yang aktif secara seksual dan berumur kurang dari 25 tahun.

Kerap basuh faraj, menyebabkan ketidakseimbangan bakteria baik dan ‘jahat’ terganggu.

Menggunakan alat pencegah kehamilan berjangka panjang, seperti IUD.

Menggunakan tampon, alat intrauterin (IUD) atau meruang dalam jangka masa 3 hingga 6 minggu setelah pengguguran atau bersalin, terutamanya ketika ‘mulut’ rahim masih terbuka dan mudah dijangkiti.

Sekarang, mari kita lanjut ke tanda-tanda dan gejala radang pelvik yang perlu anda tahu!

Tanda-tanda & simptom

Tanda dan gejala penyakit radang pelvik sebenarnya unik dan berbeza-beza bagi setiap individu.

Sesetengah pesakit mungkin hanya memiliki simptom ringan, namun ada juga yang menderita gejala yang lebih teruk!

Antara tanda dan gejala yang kerap berlaku adalah seperti berikut:

Hubungan seks yang menyakitkan

Keputihan berbau busuk dan banyak

Sakit bahagian perut bawah yang mungkin ringan atau parah

Demam dengan atau tanpa menggigil

Pendarahan rahim yang tidak normal, terutamanya antara kitaran haid dan semasa/usai bersenggama

Sakit ketika kencing dan kerap membuang air kecil

Jadi, bila perlu berjumpa doktor?

Bagi yang mungkin tertanya-tanya, bilakah masa yang sesuai untuk temui doktor, perkara di bawah menjadi indikator untuk segera dapatkan rawatan perubatan:

Sakit perut yang teruk

Pendarahan faraj yang melimpah

Pening dan muntah-muntah

Demam bersuhu tinggi, di atas 101°F (38.3°C)

Kuantiti keputihan yang banyak berserta bau hamis yang teruk

Takutnya! Bolehkah penyakit radang pelvik dicegah?

Sudah tentu! Perkara berikut dapat bantu mengurangkan risiko PID…

Menjaga kebersihan:
 Dengan penjagaan kebersihan di kawasan pembiakan dan badan secara menyeluruh akan dapat mengurangkan risiko PID.

Elak meruang faraj:
 Meruang mengakibatkan ketidakseimbangan antara bakteria baik dan buruk, lantas berisiko memberi kesan negatif pada kesihatan faraj.

Amalan seksual yang selamat:
 Penggunaan kondom setiap kali melakukan persetubuhan, mengehadkan bilangan pasangan seksual dan mengetahui sejarah seksual pasangan dapat mengurangkan risiko STD dan PID!

Berunding tentang kontrasepsi dengan doktor:
 Hanya kontrasepsi, seperti kondom dan diafragma, yang dapat mengurangkan risiko PID dan STD. Penggunaan alat pencegah kehamilan berjangka panjang seperti IUD malangnya boleh meningkatkan risiko PID. Justeru, doktor boleh mencadangkan kontraseptif alternatif.

Bersalin atau pengguguran anak yang selamat:
 Sebaiknya hindari bersalin di rumah kerana boleh meningkatkan risiko jangkitan seperti PID. Kalian juga disarankan untuk tidak melakukan pengguguran di pusat yang tidak berlesen, dikhuatiri mereka tidak mengikuti protokol kebersihan standard.

Jalani ujian secara berkala:
 Wanita dan lelaki yang aktif secara seksual sangat dinasihatkan untuk
menjalani ujian secara berkala dek kerana memiliki risiko STD yang tinggi
. Pendekatan ini akan bantu dalam diagnosis dan rawatan awal, lalu mengurangkan risiko komplikasi.

Janji temu berkala ke pakar sakit puan:
 Disebabkan PID boleh dipicu oleh pelbagai mikroorganisma dan majoriti wanita tidak bergejala untuk waktu yang lama, konsultasi berkala bersama pakar sakit puan dapat bantu mengesan penyakit pada peringkat awal dan menjaga kesihatan reproduktif.


Gangguan Seksual Di Tempat Kerja, Bukan Memberi Impak Terhadap Mental Sahaja!

Gangguan seksual di tempat kerja bukanlah sesuatu yang baharu. Masalah ini bukan perkara yang mudah untuk ditangani. Kesan gangguan seksual tidak terhad pada mental mangsa sahaja, ia juga boleh memberi impak terhadap kesihatan fizikal, moral mangsa serta orang sekeliling.

Pada tahun 2012, dalam Akta Kerja 1955 gangguan seksual telah dipinda.
Sebarang bentuk gangguan seksual
 yang tidak diingini, sama ada dalam bentuk seksual, lisan, bukan lisan, visual, isyarat atau fizikal adalah satu kesalahan di sisi undang-undang.

Jangan lupa, gangguan seksual boleh berlaku kepada sesiapa sahaja, termasuklah kaum Adam.

Dalam artikel kali ini, kami akan terangkan lebih lanjut mengenai
kesan gangguan seksual kepada mangsa.

Untuk mendapatkan lebih banyak info tentang Kesihatan Wanita, sila dapatkannya
di sini.

Kesan gangguan seksual kepada mangsa dan orang sekeliling

Gangguan seksual boleh memberikan impak terhadap emosi, psikologi dan fizikal mangsa.

Bukan mudah untuk mengatasi kesan gangguan seksual. Ia merupakan satu pengalaman yang boleh meninggalkan
trauma yang mendalam
.

Namun dengan bantuan daripada orang terdekat, fasa pemulihan mungkin akan jadi lebih mudah.

Gangguan seksual bukan hanya mempengaruhi mangsa, bahkan ia juga boleh memberikan kesan kepada mental orang sekeliling!

Contoh-contoh gangguan seksual:

Meminta mangsa melakukan aksi seksual tertentu.

Memegang dan menyentuh mangsa tanpa keizinan.

Menghantar mesej, gambar atau bercakap mengenai perkara lucah yang membuatkan mangsa rasa tidak selesa.

Selalu membuat lawak-lawak lucah.

Memaksa mangsa ‘bercinta’ atau keluar janji temu.

Menjilat bibir, memerhatikan atau mengikut mangsa sehingga ke rumah.

1. Lebih berisiko untuk mengalami depresi

Menurut sebuah kajian yang dilakukan oleh
University of Pittsburgh
, trauma disebabkan gangguan seksual boleh memberi kesan berpanjangan kepada emosi wanita.

Wanita yang berhadapan dengan gangguan seksual mempunyai risiko 3 kali ganda untuk
mengalami depresi.

Bukan itu sahaja, mereka juga akan rasa stres, sukar tidur malam, mengalami tekanan darah tinggi, keyakinan diri merudum dan kerap rasa loya.

Semua ini merupakan antara contoh kesan gangguan seksual terhadap kesihatan fizikal mangsa.

Menurut Ahli Psikologi Klinikal, Dr. Colleen Cullen, mangsa sering didiagnosis dengan depresi,
kegelisahan
 dan juga
gangguan tekanan pascatrauma
 (PTSD) selepas menjadi mangsa gangguan seksual.

2. Mula bersendiri dan menyalahkan diri

Mangsa gangguan seksual juga sering menyalahkan diri sendiri atas trauma yang mereka alami.

Selain itu, ada juga yang akan rasa marah, malu serta kecewa kerana diperlakukan sebegitu rupa.

Pada masa yang sama, mangsa juga mungkin lebih gemar bersendiri. Mereka sukar untuk meneruskan kehidupan seharian dan mula mengabaikan diri masing-masing. Ini adalah
tanda-tanda awal depresi
.

Walau bagaimanapun, reaksi terhadap trauma berbeza mengikut individu. Mungkin ada wanita yang rasa
okay
dan boleh meneruskan kerja seperti biasa.

Namun, bagi wanita yang sangat terkesan dengan trauma ini, mereka kerap mengalami
flashback
 yang mengingatkan mereka pada gangguan seksual yang dialami.

Lama-kelamaan, mangsa juga akan alami
serangan panik
 kesan daripada PTSD yang dialami.

3. Kesihatan mula terjejas
 kesan gangguan seksual

Menurut
American Academy of Family Physicians,
trauma boleh mencetuskan pelbagai simptom fizikal.

Antaranya ialah sakit badan yang kronik,
sindrom rengsa usus
, disfungsi seksual,
tekanan darah yang tinggi
 dan
pedih ulu hati.

Benar, semua simptom ini datangnya daripada isu psikologikal. Namun, itu tidak bermaksud ia tidak benar.

Kesakitan yang berlaku secara psikologikal boleh mendatangkan simptom secara fizikal.

4. Produktiviti di tempat kerja menurun

Persekitaran yang toksik di tempat kerja boleh menyebabkan
penurunan produktiviti.

Sekiranya seorang kakitangan di tempat kerja mengalami gangguan seksual, besar kemungkinan satu jabatan akan terasa kesannya.

Menurut sebuah kajian yang dijalankan ke atas 262 orang wanita, hampir 75% mengakui insiden
gangguan seksual di tempat kerja
 dapat mempengaruhi produktiviti kerja mereka.

Bukan itu sahaja, mereka juga rasa takut dan tidak selamat di tempat kerja masing-masing.

Selain itu, kes gangguan seksual di tempat kerja juga mungkin akan menyebabkan isu lain menjadi semakin teruk.

Antaranya, pekerja mungkin jadi tidak bersemangat, mula datang lewat, sering ponteng kerja dan tidak boleh fokus.

5. Trauma sekunder sebagai
kesan gangguan seksual

Pernahkah anda dengar mengenai trauma sekunder?

Ia merupakan sejenis trauma yang berlaku kepada pendengar atau pihak ke-3 yang
terkesan dengan trauma
 yang dilalui oleh orang lain.

Selain itu, trauma ini juga boleh berlaku kepada individu yang menyaksikan satu-satu kejadian yang traumatik.

Sama seperti trauma biasa, ia juga boleh menyebabkan mangsa menjadi tertekan,
menghidap depresi
 dan mula mengalami pelbagai simptom fizikal.

Baca juga:

Bermain Cinta Atau Gangguan Seksual?

Gurauan Berbau Lucah Pun Satu Gangguan Seksual, Jangan Gurau Berlebihan!

Apa yang perlu anda lakukan sekiranya berhadapan dengan gangguan seksual?

Gangguan seksual di tempat kerja bukanlah satu perkara yang patut dianggap remeh. Ia merupakan satu salah laku yang serius.

Sekiranya anda berhadapan dengan gangguan seksual:

Jangan takut untuk bersuara.
 Beritahu dengan jelas bahawa tindakan mereka membuatkan anda rasa takut. Cakap ‘tidak’ atau ‘
no
’ setiap kali mereka melakukan apa-apa tindakan yang membuatkan anda rasa tidak selesa.

Catat butir kejadian
seperti masa, tempat dan bagaimana ia berlaku.

Cakap dengan seseorang.
 Anda boleh beritahu HR di tempat kerja atau rakan yang rapat. Minta mereka simpan rekod tentang kejadian tersebut.

Dapatkan pemeriksaan kesihatan
. Kesan gangguan seksual bukan sahaja dari segi mental, ia juga boleh membuatkan anda mengalami pelbagai simptom fizikal.

Buat laporan polis
. Sekiranya anda mempunyai butir yang lengkap mengenai kes gangguan seksual yang dialami, buat laporan polis serta-merta.


Bahaya Ke Buat Bekam Muka? Lepas Tahu 9 Manfaat Ini, Pasti Anda Ingin Cuba!

Pernahkah anda mencuba bekam muka? Tahukah anda bahawa kaedah bekam wajah ini sebenarnya mempunyai beberapa manfaat terhadap kulit muka? Ini kebaikan bekam muka yang mungkin anda kurang tahu.

Untuk mendapatkan lebih banyak info berkenaan Kesihatan Kulit, anda boleh klik
di sini.

Apa itu bekam wajah?

Bekam
 merupakan sejenis kaedah atau terapi alternatif yang menggunakan cawan penyedut bagi merangsang kulit dan juga otot.

Ia bukan sahaja boleh dilakukan pada badan seperti kebiasaan ramai orang, tetapi juga boleh dibuat pada muka anda.

 Sedutan melalui cawan bekam ini menggalakkan
aliran darah
 selain mengurangkan ketegangan otot.

Ia juga boleh meningkatkan pembaikan sel dan regenerasi kulit.

Bagaimana bekam wajah berfungsi?

Kesan sedutan
bekam
 akan menarik darah ke dalam kawasan kulit di bawah cawan bekam.

Ia kemudiannya akan menepukan tisu di sekeliling dengan darah segar dan menggalakkan pembentukan saluran darah baharu.

Bekam juga menggalakkan keradangan steril. Keradangan steril adalah satu bentuk trauma yang bebas patogen.

Sedutan bekam akan memisahkan lapisan tisu yang berbeza, mengakibatkan trauma mikro dan koyakan kecil.

Ini kemudiannya mencetuskan tindak balas keradangan, lalu menyebabkan
sel darah putih
, platelet, dan bantuan penyembuhan lain memenuhi kawasan kulit yang dibekam.

Ini beberapa kebaikan bekam muka

Seperti bekam pada badan, bekam wajah turut mempunyai beberapa kebaikan dan manfaatnya yang tersendiri.

Antaranya ialah:

Menguatkan struktur kulit dan juga tisu-tisu penghubung

Meningkatkan
aliran darah
 yang kaya dengan oksigen

Menenangkan ketegangan otot

Merangsang sel yang bertanggungjawab untuk penghasilan kolagen

Mencerahkan kulit

Mengurangkan kesebuan wajah

Meningkatkan penghantaran nutrien penting ke bahagian
kulit muka

Menyerap vitamin daripada produk penjagaan muka dengan lebih baik

Mengurangkan pembentukan dan kewujudan calar, garis halus dan juga kedutan pada muka

Adakah terdapat kesan sampingan bekam wajah?

Apa pun yang anda lakukan, pasti terdapat beberapa kesan sampingan yang boleh berlaku. Ini termasuklah ketika dan selepas anda melakukan bekam muka.

Antara kesan sampingan yang boleh terjadi ialah:

Rasa melayang-layang

Pening kepala

Berpeluh sejuk

Loya tekak

Walau bagaimanapun, kesan sampingan ini hanyalah bersifat kecil atau sementara sahaja.

 Ia hanya berlaku buat seketika, sewaktu anda melakukan
bekam
 atau selepas proses tersebut.

Bagaimana cara membuat bekam sendiri di rumah?

Untuk membuat bekam wajah di rumah tidaklah begitu sukar. Apa yang paling penting, anda mempunyai alat bekam khusus yang sesuai digunakan pada wajah.

 Jika ada, ikuti cara-cara di bawah ini:

Cuci muka
 dengan bersih dan lap sehingga kering.

Urut dengan ringkas muka anda bagi meregangkan otot yang menegang.

Sapukan sedikit minyak pada muka bagi mengelakkan lebam ketika dibekam.

Letakkan cawan bekam pada dagu dan mulut anda dan mula berbekam. Biarkan cawan tersebut selama beberapa saat sahaja.

Kemudian, tukar cawan bekam ke kawasan lain di sekitar muka anda seperti pipi dan juga dahi.

Gunakan cawan bekam yang lebih besar, sesuai dengan kawasan yang ingin dibekam.

Setelah siap membekam pada semua kawasan wajah yang diingini, lap minyak pada muka anda.

Bilas muka dengan
air suam
.

Setelah itu, anda boleh mula memakai produk penjagaan kulit kerana aktiviti bekam dikatakan boleh meningkatkan penyerapan produk pada kulit.

Jika wujud lebam selepas berbekam, anda tidak perlu risau. Kerana ia perkara biasa ketika kulit dibekam dan akan menghilang dengan sendirinya.

Mana lebih baik, buat sendiri atau guna khidmat profesional?

Sebenarnya, terpulang kepada anda sama ada ingin melakukannya sendiri di rumah atau mendapatkan servis daripada penyedia
khidmat bekam
.

Namun, jika anda menggunakan khidmat bekam, anda boleh menenangkan diri anda ketika dibekam.

Selain itu, ahli profesional lebih tahu kawasan dan cara yang paling sesuai untuk
melakukan bekam
 wajah.

Teknik yang digunakan juga lebih baik berbanding kita yang agak amatur.

Kesimpulan

Seperti yang dinyatakan di atas, aktiviti bekam wajah memberikan banyak manfaat kepada kita.

 Ada yang bertanya,
bekam muka berapa kali
 dan berapa
harga bekam muka
? Sebaiknya, bekam dilakukan dengan kerap.

Namun, memandangkan ia mungkin meninggalkan kesan lebam pada wajah, seeloknya anda menunggu kesan lebam untuk hilang terlebih dahulu sebelum kembali berbekam.

Untuk harga bekam pula, ia bergantung kepada pakej dan penyedia servis bekam.

Biasanya, untuk satu sesi bekam, ia mungkin berharga antara RM50 hingga RM100. Selamat mencuba!


Ajar Anak Ungkap Kata Maaf

‘Maaf’, antara perkataan wajib yang anda perlu ajar pada anak anda selain perkataan ‘tolong’ dan ‘terima kasih’. Walau bagaimanapun, mengajar anak mengungkapkan perkataan maaf tidak semudah yang disangka, apatah lagi jika anda sudah terlewat mengajarnya. Kanak-kanak yang sudah faham akan maksud perkataan maaf mungkin akan sukar mengungkapkannya kerana mereka berasa ego. B
agaimanapun, sesetengah kanak-kanak pula amat mudah untuk mengucapkan “Minta maaf” atau “
I’m sorry
” semata-mata bagi memuaskan hati ibu bapa mereka.
Disebabkan itulah, ibu bapa perlu mendidik anak mengungkapkan kata maaf (dan juga memahami maksud kata maaf) sejak anak kecil lagi.

Kebaikan jika anak belajar minta maaf

Mengajar kanak-kanak tentang cara meminta maaf adalah suatu proses yang berterusan. Terdapat banyak manfaat jika anak anda dapat mengekspresikan ‘minta maaf’ sama ada melalui perkataan atau bahasa tubuh. Antaranya ialah:

Kemahiran sosial kanak-kanak akan meningkat

Kanak-kanak belajar untuk tidak mengulangi kesalahan yang dilakukan

Kanak-kanak akan menjadi seorang yang bertanggungjawab akan segala tindakannya

Anak anda akan tahu menjaga perasaan orang lain

Mengajar anak menjadi berjiwa besar

Bagaimana ingin melatih anak memohon maaf

Jika kanak-kanak bertelagah, tidak kiralah antara adik-beradik, antara sepupu ataupun rakan sebaya, pasti mereka akan menyalahkan antara satu sama lain. Beritahu anak anda bahawa tidak semestinya orang yang bersalah sahaja perlu minta maaf. Kanak-kanak boleh mengucapkan kata-kata seperti “Maafkan saya atas kejadian yang berlaku.”

Jika anak anda sukar untuk minta maaf, temani dia mengucapkan kata maaf bersama-sama. Namun, selalunya anak-anak memerlukan masa untuk bertenang dahulu sebelum boleh meminta maaf. Anak kecil kadangkala lebih mudah untuk memohon kemaafan dengan menggunakan medium lain seperti menulis di dalam kertas atau melukis gambar mahupun melalui perbuatan seperti memeluk rakannya atau memberikan bunga.

Jangan memaksa. Galakkan anak anda tanpa perlu memaksanya untuk mengucapkan kata-kata maaf. Anda hanya akan membuatkan situasi lebih teruk jika memaksa anak memohon maaf. Andai kata anak anda menurut kata anda ketika itu, perkataan maafnya tidak bermakna apa-apa sekali gus anda tidak dapat mengajarnya pengertian sebenar maaf.

Bantu anak anda untuk memahami pengertian minta maaf dengan bertanyakan sebab dia melakukan perkara tersebut dan benarkannya untuk meluahkan perasaan dan pendapat tentang situasi yang dialami. Perkara paling penting adalah membantu anak anda mengambil pengajaran dan bertanggungjawab atas perkara yang berlaku.


Bermula Di China, Ini Kronologi Virus Korona Yang Makin PARAH!

Untuk mendapatkan lebih banyak info tentang coronavirus di Malaysia, sila dapatkannya di sini.

Virus korona baharu (COVID19) adalah kebimbangan masyarakat dunia pada ketika ini. Yang paling merisaukan tentulah apa simptom koronavirus yang perlu diperhatikan?

Pada penghujung tahun 2019 lalu, seluruh dunia telah dikejutkan dengan
berita penyebaran virus korona di sekitar China dan beberapa buah negara jiran
 yang lain di sekitarnya.

Persoalannya, apa itu virus korona? Dan bagaimanakah ia boleh mula merebak? Apakah perkembangan COVID19 dunia pada ketika ini?

Setakat ini statistik berkaitan dengan kes positif di Malaysia adalah seperti berikut:

[covid_19]

Virus korona adalah sejenis virus yang menyerang sistem pernafasan

Virus korona adalah sejenis
virus yang menyerang sistem pernafasan haiwan mamalia, termasuklah manusia
. Virus ini akan mengakibatkan masalah kesihatan seperti demam, selesema atau sesak nafas.

Buat pengetahuan anda, terdapat beberapa jenis virus korona. Ini termasuklah:

229E (
alpha coronavirus
)

NL63 (
alpha coronavirus
)

OC43 (
beta coronavirus
)

HKU1 (
beta coronavirus
)

Akan tetapi, dalam kes baru-baru ini, kita dikejutkan dengan kemunculan sejenis virus baharu yang telah diberi nama COVID19 atau
Corona Virus Disease 2019
. Ia yang mempunyai persamaan genetik dengan 2 jenis virus korona, SARS-CoV dan MERS-CoV, yang dikatakan menjadi dalang kepada 2 wabak epidemik iaitu
Sindrom Pernafasan Akut Teruk
 atau
Severe Acute Respiratory Syndrome
 (SARS) dan Sindrom Pernafasan Timur Tengah atau
Middle East Respiratory Syndrome
(MERS).

Artikel berkaitan:

Virus ini dikatakan telah menyerang ramai individu yang tinggal di sekitar kawasan kota Wuhan, China Selatan. Berikut merupakan perkembangan COVID19 dunia
 sehingga 20 Januari 2020!

Kronologi perkembangan COVID19 dunia

31 Disember 2019

Pertubuhan Kesihatan Sedunia (WHO) telah diberitahu oleh pihak berkuasa negara China bahawa sejenis wabak yang menyebabkan penyakit radang paru-paru telah tersebar di negara tersebut.

Setelah disiasat, wabak ini dikatakan
bermula dari sebuah pasar basah
 yang terletak di bandar Wuhan, China Tengah.

1 Januari 2020

Pasar ikan yang dipercayai menyebarkan virus ini telah ditutup. Ketika kejadian, tiada jangkitan antara individu telah dicatatkan. Pada waktu tersebut saintis mempercayai, virus ini tidak boleh disebarkan dari individu ke individu.

Namun, kajian lanjutan masih lagi dijalankan.

7 Januari 2020

Pihak berkuasa China telah mengesahkan wabak jangkitan yang melanda negara mereka kini adalah disebabkan oleh
virus korona baharu iaitu COVID-19 (dahulu dikenali sebagai 2019-nCoV)
.

Ia merupakan sejenis virus yang baharu dalam kategori virus korona.

9 Januari 2020

Autoriti China telah memberitahu pihak media bahawa punca kepada penyakit radang paru-paru yang berlaku di negara itu adalah disebabkan oleh COVID-19.

Mereka turut mendedahkan virus korona ini adalah sedikit berbeza sifatnya berbanding virus korona yang pernah ditemui sebelum ini.

11 Januari 2020

Kematian pertama akibat virus ini telah disahkan pihak berkuasa China. Mereka menyatakan jumlah pesakit yang terkena wabak ini adalah seramai 41 orang. Kadar kenaikan ini boleh dikatakan laju dan jika tiada usaha yang diambil bagi menanganinya, ia berpotensi untuk menjadi wabak epidemik kelak.

12 Januari 2020

Kerajaan China telah berkongsi maklumat genetik virus korona bagi memudahkan usaha negara-negara lain untuk mencipta kit diagnostik spesifik bagi mengesan virus ini.

Artikel berkaitan:

13 Januari 2020

Tanggal 13 Januari lalu, dikatakan virus ini telah tersebar ke luar negara China.

Pihak berkuasa Thailand melaporkan seorang wanita China dari Wuhan telah masuk ke negara itu pada 8 Januari dan dimasukkan ke hospital akibat simptom koronavirus.

Setelah disiasat, didapati wanita itu pernah mengalami demam, sakit tekak dan pening kepala sejak 5 Januari lagi!

16 Januari 2020

Jepun mengesahkan virus korona baharu telah ditemui di sana. Seorang lelaki Jepun didapati positif virus korona selepas melawat kota Wuhan di China dan dimasukkan ke hospital sejak 10 Januari lalu.

Pada hari yang sama, pihak atasan negara China telah mengesahkan seorang warga emas berusia 61 tahun meninggal dunia akibat masalah pernafasan yang didalangi oleh virus korona.

17 Januari 2020

Seorang lagi warga emas yang berusia 69 tahun maut dipercayai berikutan jangkitan virus ini. Pemergian mendiang menjadikan kes kematian akibat wabak ini meningkat kepada 3 orang.

Pada hari yang sama juga, Pusat Kawalan Penyakit Berjangkit (CDC) telah mengumumkan bahawa Amerika Syarikat akan menjalankan ujian saringan terhadap pelancong yang tiba dari Wuhan di 3 lapangan terbang utama iaitu New York’s JFK, San Francisco dan Los Angeles.

20 Januari 2020

Lebih 200 kes berkaitan jangkitan virus korona ini telah dicatatkan dan kawasan yang paling teruk terjejas adalah kawasan utara Beijing, timur Shanghai dan selatan Shenzhen, China.

Apa yang membimbangkan, virus ini telah mula tersebar ke negara jiran seperti Thailand, Jepun dan beberapa buah negara lain termasuklah Amerika Syarikat!

Di Amerika, seorang lelaki telah dimasukkan ke hospital akibat mempunyai simptom koronavirus selepas pulang melancong dari Wuhan, China ketika wabak ini mula berlaku.

Sehingga tarikh 20 Januari sahaja, kira-kira 291 kes telah dicatatkan, menurut laporan CNN.

Simptom koronavirus yang perlu diperhatikan

Seperti yang telah diterangkan, virus korona adalah sejenis virus yang akan menyerang sistem respiratori haiwan mamalia, termasuklah manusia.

Bagaimana untuk tahu jika ia mungkin dijangkiti oleh anda? Perhatikan korona virus simptom berikut:

Demam

Selesema

Hidung tersumbat

Bersin

Batuk

Sakit tekak

Sesak nafas

Kepenatan

Asma bertambah buruk

Sekiranya anda mengalami simptom ini, ia mungkin tanda anda dijangkiti penyakit demam biasa sahaja.
Namun, ia juga mungkin tanda anda telah diserang wabak virus korona baharu ini.
Kadangkala, individu yang berjangkit tidak menunjukkan sebarang simptom.

https://www.facebook.com/HelloDoktorMY/videos/115200726587889/

Jadi, sila berjaga-jaga, terutamanya jika anda baru sahaja pulang dari melancong dari luar negara.

Konklusi

Jumlah jangkitan virus korona di seluruh dunia telah meningkat melebihi angka 400,000 individu.  Di Malaysia, beberapa langkah pencegahan telah dilakukan bagi memastikan kemaraan virus ini dapat dibendung sebelum ia menjangkiti individu lain.

Diharapkan pembaca akur dan patuh dengan nasihat pakar berkenaan dengan COVID-19.

[mc4wp_form id=’115319″]

Hello Health Group
 tidak menyediakan nasihat perubatan, diagnosis, atau rawatan.

#HelloHealthGroup, #hellodoktor, #HelloHealthCoronavirus

Anda mungkin berminat untuk baca artikel ini:

26 Hospital Di Malaysia Yang Bersedia Merawat Virus Corona

Betul Ke Sayur Kangkung Boleh Merawat Wabak Coronavirus?

Ini Bagaimana Rakyat China ‘Dipulau’ Di Seluruh Dunia Kerana Coronavirus

Nantikan April 2020, Vaksin Virus Corona Bakal Diuji!

Berkesankah Alat Pembersih Udara (Air Purifier) Dalam Mencegah Coronavirus?

Sistem Saringan Coronavirus Ditipu Wanita Dari China!

6 Makanan Boleh Bantu Cegah Jangkitan Coronavirus, Amalkan Ia


Penjagaan Bayi Minggu 1

Perkembangan & Pelakuan

Perkembangan bayi anda.

Ini adalah saat paling gembira dalam hidup anda. Anda kini menjadi ibu bapa. Keluarga anda kini mempunyai ahli baru dan ini adalah masa untuk meletakkan minda anda pada bayi yang baru dilahirkan.

Anda mungkin mendapati diri anda merenung bayi selama berjam-jam dan suka setiap masa. Tangan dan kaki bayi yang tidak dipanjangkan sepenuhnya mungkin kelihatan agak lucu, bersama-sama dengan mata bengkak mereka. Jangan bimbang, ini adalah betul-betul normal. Selepas 9 bulan yang berada dalam kandungan, bayi anda pasti memerlukan masa untuk meregang. Dan pada masa atau mencapai 6 bulan, mereka akan meregang sepenuhnya.

Purata berat bayi yang baru lahir biasanya sepatutnya kira-kira 3.5kg manakala panjang ialah 50cm. Berat badan boleh berbeza-beza antara 2.5 kg dan 4.5 kg, panjang adalah dari 48cm ke 51cm. Walau bagaimanapun, angka ini tidak mengawal saiz dewasa bayi anda, jadi anda tidak perlu bimbang mengenai angka ini. Apa yang anda perlu ambil berat sekarang ialah bagaimana untuk merancang diet yang sihat dan kemudian membawa bayi anda dengan sepenuh kasih sayang.

Sokongan untuk bayi anda.

Oleh kerana menghabiskan sembilan bulan di dalam rahim anda, adalah sukar untuk bayi anda membiasakan dengan segala-galanya. Bayi anda memerlukan masa untuk membiasakan diri dengan dunia baru. Selain itu, anda harus ingat untuk memastikan bayi anda hangat dengan membalut tubuhnya dalam selimut pada minggu pertama. Anda juga perlu dekatkan bayi dengan dada anda. Sentuhan kulit ke kulit dan kehangatan daripada anda membuatkan bayi anda berasa selamat. Degupan jantung anda juga akan membantu menenangkan bayi anda juga.

Kesihatan & Keselamatan

Apa yang saya patut bincangkan dengan doktor?

Sebaik sahaja mereka dilahirkan,  bayi anda akan diberi satu siri pemeriksaan kesihatan dan perkembangan. Anda perlu berjumpa dengan doktor anda jika bayi anda mempunyai gejala-gejala seperti penyakit kuning, fungus mulut. Walaupun kebanyakan bayi yang baru lahir boleh mendapatkan penyakit ini, menjadi gementar. Ia masih perlu bagi anda untuk membawa bayi anda kepada doktor supaya mereka boleh buat ujian, didiagnosis dan diberikan rawatan yang sesuai.

Apa yang patut saya tahu?

Tiada apa yang lebih bahagia daripada menjadi seorang ibu. Ditambah pula dengan kebahagiaan, walaupun, anda mungkin juga mempunyai kebimbangan dan tekanan semasa menjaga bayi yang baru dilahirkan. Jika anda berada dalam keadaan itu, di sini adalah beberapa perkara yang perlu anda tahu:

Menukar lampin

Kebanyakan lampin bayi yang boleh ditukar dengan cara yang sama. Walau bagaimanapun, terdapat cara lain untuk anda untuk menukar lampin bayi anda. Anda perlu fleksibel dan memilih cara yang paling selesa untuk anda dan bayi anda untuk melakukannya. Pada mulanya ia membuatkan anda tidak selesa, tetapi kemudian anda boleh menukar lampin dalam bilik yang gelap, walaupun anda separuh sedar.

Mandi

Anda boleh mandikan bayi anda selepas menukakan lampin dan menyusukan mereka. Anda tidak perlu untuk mandi bayi anda setiap hari. Dalam beberapa minggu, anda perlu mandikan bayi dua hingga tiga kali seminggu. Adalah dicadangkan bahawa anda perlu menggunakan tuala dan membersihkan bahagian penting seperti muka, leher, lengan dan punggung setiap hari. Anda boleh mandikan bayi anda bila-bila masa pada hari itu.  Jika bayi anda terlebih cerewet, mandi pada waktu malam akan membantu menenangkan dan melegakan bayi anda sebelum tidur.

Membasuh rambut

Ia tidak perlu membasuh rambut bayi dengan kerap. Basuh rambut sekali atau dia kali seminggu adalah yang terbaik. Sekiranya kulit kepala bayi anda berminyak, anda perlu membasuh rambut lebih kerap.

Kerisauan Saya

Apa yang saya risaukan?

Menjaga bayi pada minggu pertama boleh membawa anda banyak perkara untuk difikirkan, salah satunya membuatkan bayi anda terlebih tidur. Ini hanya reaksi semula jadi bayi yang baru lahir. Sama seperti anda, bayi anda melalui penyampaian. Ia sukar untuk anda berdua bekerjasama. Oleh itu, bayi anda kerap boleh tidur dalam bulan pertama mereka. kemudian  bayi secara beransur-ansur mengurangkan masa pada tidur dan menjadi lebih aktif.

Dalam beberapa minggu pertama, sesetengah bayi mendapatkan muntah dan sesak nafas sementara. Mukus atau cecair dalam paru-paru adalah punca ini. Jangan takut jika bayi anda termengah-mengah
 atau tersumbat
, dia hanya cuba untuk membersihkan saluran udara bernafas keluar. Keadaan ini akan bertambah baik tidak lama lagi.

Tahniah! Anda telah berjaya melalui minggu 1. Kami tidak sabar untuk menunjukkan kepada anda bagaimana perkembangan bayi anda pada minggu ke-2.

Hello Group Kesihatan
 tidak memberikan nasihat perubatan, diagnosis atau rawatan.


‘Sugar Rush’: Tiada Istilah Tenaga Segera, Lebih Memburukkan Keadaan

‘Sugar rush’
? Anda mungkin pernah mendengar istilah
‘sugar rush’
atau keadaan dimana seseorang menjadi bertenaga atau hiperaktif apabila mengambil gula dalam kuantiti yang banyak. Tahukah anda, gula sebenarnya tidak memberikan tenaga segera kepada anada, malah pengambilan gula dengan kuantiti yang banyak hanya akan membuatkan anda lebih berasa keletihan. Gula tidak meningkatkan mood dan ia boleh membuat individu menjadi kurang berwaspada dan keletihan setelah penggunaannya, dan pernyataan ini berdasarkan satu kajian baharu oleh
University of Warwick
,
Humboldt University of Berlin
, dan
Lancaster University
.

Pasukan penyelidik menyiasat mitos
‘sugar rush’
: adakah gula benar-benar meletakkan anda dalam mood yang lebih baik? Dengan menggunakan data yang dikumpul daripada 31 kajian yang telah diterbitkan yang melibatkan hampir 1300 individu dewasa, empat orang penyelidik iaitu Dr Konstantinos Mantantzis dari
Humboldt University of Berlin
, Dr Sandra Sunram-Lea dari
Lancaster University
 dan Dr Friederike Schlaghecken serta Profesor Elizabeth Maylor dari Jabatan Psikologi,
University of Warwick
 membuat penyiasatan mengenai kesan gula keatas pelbagai aspek mood, termasuklah marah, kewaspadaan, kemurungan dan keletihan.

Pasukan penyelidik turut mengkaji bagaimana faktor-faktor seperti kuantiti dan jenis gula yang diambil berkemungkinan memberi kesan terhadap mood, dan samada penglibatan dalam aktiviti-aktiviti mental dan fizikal akan mewujudkan sebarang perbezaan. Para penyelidik menemui hasil kajian seperti berikut:

Penggunaan gula hampir tidak mempunyai kesan terhadap mood, tanpa mengira berapa banyak gula yang dimakan atau penglibatan individu dalam pelbagai aktiviti selepas memakan gula

Individu yang memakani gula berasa lebih letih dan kurang berwaspada berbanding mereka yang tidak mengambil gula

Idea mengenai
‘sugar rush’
 adalah sebuah mitos tanpa apa-apa kebenaran di sebaliknya.

Salah seorang penyelidik, Profesor Elizabeth Maylor menyatakan bahawa pasukan penyelidiknya berharap agar penemuan tersebut akan menghentikan mitos
‘sugar rush’
 dan memaklumkan dasar-dasar kesihatan awam untuk mengurangkan penggunaan gula. Dr Konstantinos Mantantzis pula menyatakan, idea bahawa gula boleh mempengaruhi mood telah banyak berpengaruh dalam budaya popular, sehingga individu di seluruh dunia mengambil minuman manis untuk menjadi lebih berwaspada atau melawan keletihan dan kajian mereka sangat jelas menunjukkan bahawa dakwaan itu tidak dibuktikan, malah gula mungkin akan membuat kita berasa lebih teruk. Dr Sandra Sunram-Lee pula menambah, peningkatan kes-kes obesiti, diabetes dan sindrom metabolik sejak kebelakangan ini menyoroti keperluan kepada strategi diet berasaskan bukti untuk menggalakkan gaya hidup sihat sepanjang hayat. Penemuan mereka telah menunjukkan bahawa minuman manis atau makanan ringan tidak menyediakan
‘fuel refill’
yang pantas untuk membuat kita berasa lebih berwaspada.

Penggunaan gula perlu dikawal dengan kuantiti pengambilan yang sewajarnya tanpa berlebih-lebihan. Makan secara sihat tidak memerlukan kandungan gula yang banyak untuk tubuh, selain bagi mengelakkan daripada sebarang risiko untuk mendapat penyakit-penyakit berbahaya seperti obesiti dan diabetes.

Baca juga:

5 Perubahan Gaya Hidup Meningkatkan Mood dan Kesihatan Mental

6 Tip Membuatkan Anak Anda Lebih Aktif Secara Fizikal

Diet Mediterranean Tingkatkan Prestasi Senaman dengan Pantas


Apa yang Anda Perlu Tahu Mengenai Kanser Tiub Falopion

Apa itu kanser tiub fallopion?

Tiub fallopion menghubungkan ovari dan uterus. Kanser tiub fallopion berlaku apabila terdapat pertumbuhan sel tidak normal pada salah satu antara dua tiub fallopion. Kanser ini sebenarnya jarang berlaku. Sel kanser boleh merebak daripada satu bahagian ke tiub fallopion tetapi ia jarang sekali bermula daripada tiub ini sendiri. Walaupun kanser tiub fallopion boleh terjadi kepada wanita daripada pelbagai peringkat umur, ia sering dijumpai pada wanita yang berumur 50 hingga 60 tahun.

Apakah punca-punca kanser tiub fallopion?

Oleh sebab keadaan ini sangat jarang berlaku, hanya sedikit sahaja bukti yang ada bagi mengenal pasti punca-punca kanser ini. Para saintis percaya bahawa genetik mungkin boleh memainkan peranan. Wanita yang mempunyai mutasi pada gen BRCA1 atau gen BRCA2 berisiko tinggi untuk mendapat kanser tiub fallopion. Sesiapa yang menghidapi kanser tiub fallopion harus menjalani ujian saringan bagi kanser payudara dan ovari.

Bagaimanakah untuk tahu jika saya menghidap kanser tiub fallopion?

Simptom-simptom utama bagi kanser tiub fallopion termasuk:

Pendarahan faraj yang tidak normal, terutamanya jika anda sudah menopaus.

Sakit pada abdomen tanpa sebab yang diketahui.

Rasa seperti tekanan pada kawasan abdomen.

Rembesan faraj yang abnormal.

Benjolan pada pelvik atau abdomen.

Sentiasa ingat bahawa mengalami simptom-simptom ini tidak bermakna anda menghidapi kanser tiub fallopion kerana ia mungkin disebabkan oleh pelbagai masalah ginekologi yang lain. Walau bagaimanapun, simptom-simptom ini lebih baik diperiksa terlebih dahulu.

Bagaimanakah kanser tiub fallopion didiagnosis?

Diagnosis kanser tiub fallopion terbukti sangat mencabar. Doktor anda perlu mengkaji rekod perubatan, simptom-simptom anda, dan kemudian melakukan pemeriksaan fizikal. Pemeriksaan pelvik biasanya perlu bagi memeriksa masalah pada farah, uterus, ovari, tiub fallopion, pundi kencing, dan rektum. Doktor anda juga akan melakukan sejenis ujian darah yang dipanggil ujian CA125 bagi memeriksa paras protein CA125 di dalam darah anda. Peningkatan paras CA125 menandakan adanya masalah ginekologikal, salah satunya adalah kanser tiub fallopion. Imbasan CT dan ultrabunyi mungkin diperlukan bagi mendapatkan penilaian kukuh.

Apakah pilihan rawatan bagi kanser tiub fallopion?

Sehingga kini, pilihan rawatan bagi kanser tiub fallopion adalah pembedahan, kimoterapi, dan radiasi. Berapa banyak bahagian yang perlu dibuang ketika pembedahan bergantung kepada keterukan keadaan seseorang itu. Sekiranya sel kanser tidak merebak keluar daripada tiub fallopion, histerektomi (membuang ovari, tiub falopion, dan uterus) dilakukan. Sekiranya sel kanser telah merebak jauh, kelenjar nodus limfa dan tisu-tisu di sekelilingnya akan turut dibuang sekali. Pembedahan sering diikuti dengan terapi radiasi dan/atau kimoterapi bagi membuang sebarang sel abnormal yang tinggal.


De Quervain (Pembedahan)

Definisi

Apa itu De Quervain (Pembedahan)?

Penyakit De Quervain menyebabkan kesakitan apabila anda menggerakkan pergelangan tangan dan ibu jari anda, dan biasanya bengkak lembut di pangkal ibu jari anda.

Kedua-dua tendon yang menggerakkan ibu jari anda biasanya meluncur secara bebas melalui terowong yang ketat (sarung) di pangkal ibu jari anda. Sekiranya bumbung fibrus oleh terowong yang menebal, terowong menjadi terlalu ketat, biasanya menyebabkan kesakitan apabila anda menggerakkan pergelangan tangan dan ibu jari anda. Kadang-kadang pergelangan tangan dan ibu jari anda mungkin merasa kaku dan ibu jari anda boleh mengunci sedikit apabila anda menggerakkannya.

Mengapa De Quervain (Pembedahan) dilakukan?

Pelepasan tendon De Quervain adalah pembedahan untuk mengurangkan tekanan pada tendon yang berjalan di sepanjang sisi pergelangan tangan dekat ibu jari. Pembedahan membuka tisu di bahagian bengkak tendon. Ini membolehkan tendon bergerak bebas tanpa kesakitan.

Sekiranya gejala anda ringan, rehatkan pergelangan tangan dan ibu jari anda, memakai splin pada waktu malam, fisioterapi dan ubat anti-keradangan boleh meringankan rasa sakit.

Suntikan steroid ke pangkal ibu jari anda boleh merawat masalah sehingga 8 hingga 10 orang.

Fahami Risiko-risikonya

Apakah risiko-risiko dalam pembedahan De Quervain?

Seperti mana-mana prosedur, terdapat beberapa risiko. Anda harus bertanya pakar bedah anda untuk menerangkan bagaimana risiko ini berlaku kepada anda.

Komplikasi yang mungkin berlaku dalam mana-mana prosedur termasuk reaksi yang tidak dijangka kepada anestetik, pendarahan berlebihan atau membentuk bekuan darah (trombosis vena mendalam, DVT).

Untuk pembedahan penyakit de Quervain, terdapat komplikasi tertentu iaitu:

Kebas di belakang ibu jari anda;

Kelembutan parut;

Tendon rahang bergerak keluar dari tempat;

Kesakitan yang teruk, kekakuan dan kehilangan penggunaan tangan anda (sindrom kesakitan serantau yang kompleks).

Ia adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Proses

Bagaimana Persedian untuk pembedahan De Quervain (Pembedahan)?

Operasi dilakukan di bawah anestetik umum. Anda mesti berbincang dengan doktor anda mengenai ubat terkini, alergi anda atau mana-mana keadaan kesihatan anda dan sebelum menjalani operasi, anda akan bertemu dengan pakar bius anda dan merancang anestetik anda bersama-sama. Ia adalah penting untuk mengikuti arahan mengenai masa untuk berhenti makan dan minum sebelum pembedahan.

Apa yang terjadi semasa De Quervain (Pembedahan) dilakukan?

Operasi biasanya boleh dilakukan di bawah anestetik tempatan dan biasanya mengambil masa kira-kira 30 minit.

Pakar bedah anda akan membuat potongan kecil di pangkal ibu jari. Mereka akan memotong bumbung terowong yang menyebabkan penyakit de Quervain. Ini membolehkan tendon meluncur secara bebas melalui terowong.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apakah yang terjadi selepas pembedahan De Quervain (Pembedahan)?

Anda sepatutnya dapat pulang ke rumah pada hari yang sama.

Simpan tangan anda diangkat dan balut selama dua hari. Ia adalah penting untuk melatih jari, siku dan bahu perlahan-lahan untuk mencegah kekejangan.

Senaman yang kerap akan membantu anda untuk kembali ke aktiviti normal secepat mungkin. Sebelum anda mula bersenam, tanyakan kepada pasukan penjagaan kesihatan atau GP anda untuk mendapatkan nasihat.

Seramai 8 dalam 10 orang, gejala membaik pulih dengan cepat, tetapi pergelangan tangan dan ibu jari anda mungkin sakit selama beberapa minggu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Fakta Mengenai Dos Penggalak Vaksin COVID-19 Anda Mesti Tahu!

Beberapa golongan seperti barisan hadapan dan kelompok berisiko tinggi sudah mula mendapatkan suntikan vaksin tambahan COVID-19 yang dikenali sebagai dos penggalak.

Apakah fungsi dos penggalak ini dan apakah perbezaannya dengan dos biasa? Adakah kesan sampingannya lebih serius? Ikuti penerangan lanjut di sini.

Untuk
 mendapatkan lebih banyak info tentang coronavirus di Malaysia, sila dapatkannya
di sini
.

Apakah itu dos penggalak suntikan vaksin COVID-19?

Dos yang juga disebut sebagai
booster
 ini merupakan dos ketiga yang bertujuan untuk memperkuatkan dos-dos vaksin yang telah disuntik sebelum ini.

Namun, perlu difahami bahawa dos
booster
 vaksin ini bukan hanya melibatkan
vaksin COVID-19.

Ia juga telah banyak diberikan melalui vaksin beberapa jenis penyakit lain seperti tetanus dan juga flu.

Dalam beberapa jenis vaksin, pemberian dos-dos kecil sebanyak beberapa kali telah diperakui lebih berkesan berbanding jika diberikan dalam bentuk satu dos besar sahaja.

Kaedah ini diharapkan dapat memperkuatkan sistem pertahanan atau imun tubuh secara berpanjangan.

Bergantung kepada jenis vaksin yang diambil, setiap individu mungkin perlu mendapatkan
booster
 suntikan vaksin dalam tempoh beberapa minggu atau bulan.

Ada juga yang mungkin perlu mendapatkan dos ini dalam tempoh setahun setelah pengambilan kali pertama vaksin tersebut.

Ini cara dos penggalak suntikan vaksin COVID-19 bertindak

Apabila seseorang individu menerima dos pertama suntikan vaksin COVID-19, sistem imun tubuh akan menghasilkan sejumlah antibodi.

Namun, lama-kelamaan peratusan antibodi akan menurun secara perlahan-lahan.

Walau bagaimanapun, penurunan antibodi ini akan tetap meninggalkan ‘memori’ pada sel-sel tubuh yang menghasilkan antibodi khususnya sel B.

Sekiranya dos penggalak suntikan vaksin ini disuntik ke dalam tubuh, maka sel-sel tersebut akan bertambah berlipat kali ganda dan seterusnya meningkatkan kadar antibodi dalam tubuh manusia.

‘Memori’ inilah yang membantu tubuh badan agar sistem imun dapat memberikan respons dengan cara yang lebih kuat dan pantas dalam melawan jangkitan virus COVID-19.

Selain itu, suntikan penggalak juga berperanan dalam proses pemindahan sel B yang sudah terkena vaksin ke bahagian kelenjar limfa.

Dalam kelenjar limfa ini, sel B kemudiannya akan bermutasi dan menghasilkan antibodi yang lebih kuat untuk melawan virus COVID-19.

Beberapa kajian telah membuktikan hal ini di mana terdapat peningkatan kadar antibodi dalam tubuh setelah disuntik dengan suntikan penggalak dalam tempoh beberapa bulan selepas dos kedua.

Antara jenis vaksin yang telah dikaji keberkesanannya sebagai suntikan penggalak ini ialah vaksin keluaran Moderna,
AstraZeneca
,
Pfizer
 dan juga
Sinovac
.

Kesan sampingan dos penggalak COVID-19 yang mungkin berlaku

Satu kajian terbaharu telah dikeluarkan oleh Pusat Kawalan Penyakit Amerika Syarikat (CDC) berkenaan kesan sampingan dos
booster
 ini.

Secara umumnya, kesan sampingan yang berlaku tidak jauh berbeza dengan kesan sampingan daripada
dos kedua suntikan vaksin.

Kajian tersebut telah melibatkan seramai 22,191 penerima suntikan penggalak vaksin.

Hasil daripada kajian tersebut, sekitar 32% melaporkan mengalami kesan sampingan selepas menerima dos penggalak.

 28% daripada jumlah tersebut pula menyatakan bahawa mereka tidak mampu untuk melakukan aktiviti harian seperti biasa pada hari penerimaan suntikan penggalak.

Berdasarkan laporan daripada CDC, berikut adalah antara kesan sampingan yang boleh berlaku:

Rasa sakit pada bahagian suntikan

Berasa letih

Sakit kepala

Ada juga sesetengah penerima vaksin yang memerlukan rawatan perubatan dan dirawat di hospital.

Namun, secara umumnya dos ketiga atau suntikan penggalak ini selamat untuk diambil kerana kesan sampingan yang boleh berlaku ini hanya bersifat sementara dan tidak serius.

Baca juga:

Kesan Sampingan Vaksin
AstraZeneca
 Amat Rendah, Rakyat Diseru Jangan Bimbang!

Betul Ke Vaksin COVID-19 Boleh Sebabkan Kesan Sampingan Kekal?

Siapakah yang perlu mendapatkan suntikan penggalak ini?

Malaysia merupakan antara negara di dunia ini yang telah memulakan pemberian dos
booster
 selepas majoriti penduduk menerima dos lengkap vaksin COVID-19.

Buat masa ini, pemberian suntikan penggalak diutamakan kepada golongan barisan hadapan yang banyak bergaul dengan orang ramai seperti tenaga kerja sektor kesihatan dan juga keselamatan.

Selain itu, ia juga diberikan kepada mereka yang mempunyai keadaan kesihatan tertentu seperti mereka yang menghidap penyakit autoimun.

Pada saat artikel ini ditulis, hanya vaksin keluaran
Pfizer
 sahaja yang digunakan sebagai vaksin suntikan penggalak di Malaysia.

Dalam masa yang sama, pihak kerajaan masih lagi menyeru sesiapa sahaja yang masih belum divaksin agar tampil untuk mendapatkan vaksin.

Ini kerana, pemberian dos vaksin lengkap secara menyeluruh merupakan keutamaan pada masa kini berbanding suntikan penggalak.

Ini untuk memastikan agar semua penduduk di negara ini menerima vaksin COVID-19, sekali gus mengekang penularan wabak COVID-19 dengan lebih berkesan.

Lindung diri, lindung semua

Jika anda dipanggil untuk menerima suntikan penggalak kelak, usahakan diri untuk hadir dan menerima suntikan tersebut.

Suntikan penggalak diberikan bukan sahaja untuk melindungi diri anda, tetapi juga orang-orang yang berada di sekeliling anda.

Lebih-lebih lagi, ia dapat melindungi golongan yang masih lagi tidak layak menerima vaksin seperti
bayi dan juga kanak-kanak.

#HelloHealthGroup, #HelloDoktor, #HelloHealthCoronaVirus


Ekzema atopi

Definisi

Apa itu Ekzema atopi?

Ekzema atopi, yang juga dikenali sebagai dermatitis atopi, adalah masalah kulit yang biasa. Ia adalah keadaan kronik yang cenderung menyebabkan serangan keradangan dan kemudian sembuh bagi suatu tempoh masa. Ekzema atopi menyebabkan kulit menjadi radang, gatal, kering dan bersisik. Tompok kulit kering ini boleh muncul di kulit kepala, dahi dan muka. Keterukan keadaan boleh berkisar antara tahap ringan hingga teruk. Apabila anda mempunyai ekzema atopi, anda juga mungkin mempunyai keadaan alahan lain seperti asma dan demam alergi. Ia juga boleh menyebabkan gatal-gatal yang melampau yang boleh mengganggu tidur dan aktiviti harian anda. Adalah penting untuk mendapatkan rawatan perubatan untuk mencegah keadaan anda sebelum menjadi semakin teruk.

Apakah kebarangkalian Ekzema atopi?

Ekzema atopi adalah perkara biasa, lebih banyak menjejaskan bayi dan kanak-kanak. Ia boleh muncul sebelum usia 5 tahun dan berterusan sehingga dewasa. Bagi sesetengah kanak-kanak, ekzema atopi boleh bertambah baik atau hilang. Ia adalah lebih lazim pada orang yang mempunyai sejarah keluarga terhadap ekzema, demam alergi atau asma.

Simptom-simptom

Apakah simptom-simptom Ekzema atopi?

Ekzema atopi mungkin kelihatan berbeza pada bayi, kanak-kanak dan orang dewasa. Simptom biasa ekzema atopi adalah:

Gatal-gatal yang bertambah teruk pada waktu malam;

Tompok-tompok kulit berwarna merah ke perang-kekelabuan pada tangan, kaki, pergelangan kaki, pergelangan tangan, leher, bahagian atas dada, kelopak mata, pelipat siku dan lutut;

Benjolan kecil yang timbul;

Kulit tebal, kering dan bersisik;

Kulit mentah, sensitif dan bengkak selepas menggaru.

Bagi bayi, simptom boleh mula muncul seawal 2 hingga ke 3 bulan. Tompok kulit kering biasanya muncul di muka dan kulit kepala, dan sering menyebabkan masalah tidur. Bayi juga mungkin menunjukkan keinginan menggosok kegatalan pada tempat tidur, permaidani atau benda lain untuk melegakan gatal-gatal. Ini boleh menyebabkan jangkitan kulit.

Apabila ekzema atopi bermula pada usia 2 tahun, kanak-kanak biasanya mengalami ruam pada celah pelipat siku atau lutut. Tompok-tompok pada kulit boleh menebal dan menjadi belulang kesan dari menggaru.

Simptom untuk orang dewasa adalah berbeza daripada bayi dan kanak-kanak. Ekzema atopi mungkin mula muncul di seluruh badan, menyebabkan kulit lebih kering dan bersisik. Gatal-gatal boleh menjadi semakin dahsyat dan berterusan tanpa tempoh kelegaan.

Mungkin terdapat beberapa tanda atau gejala yang tidak disenaraikan di atas. Jika anda mempunyai sebarang kebimbangan mengenai apa-apa simptom, sila berunding dengan doktor anda.

Bila saya harus berjumpa doktor?

Anda harus menghubungi doktor anda jika anda mempunyai yang berikut:

Anda kehilangan tidur atau terganggu dari rutin harian anda.

Kulit anda menyakitkan.

Kulit anda dijangkiti: garis-garis merah, nanah, keruping berwarna kuning.

Langkah penjagaan diri tidak dapat membantu.

Mata atau penglihatan anda terjejas.

Jika anda menganggap bahawa anak anda mempunyai tanda-tanda dan simptom ini atau jika anda mengesyaki anak anda mempunyai dermatitis atopi, anda perlu membawa mereka ke doktor dengan segera.

Punca

Apakah punca Ekzema atopi?

Penyebab bagi ekzema atopi masih belum dikenal pasti. Walau bagaimanapun, penyelidik percaya bahawa beberapa pencetus tertentu boleh membawa kepada ekzema. Orang yang mempunyai alergi boleh mempunyai ekzema atopik, seperti pada orang yang mempunyai alahan makanan atau asma. Alergi adalah punca yang paling biasa dalam kalangan kanak-kanak yang mempunyai ekzema yang teruk. Terdapat pencetus yang diketahui menyebabkan ekzema atopi. Antaranya adalah sabun, detergen, tekanan, kelembapan yang rendah, alahan bermusim, pendedahan kepada sabun keras dan detergen, dan cuaca sejuk.

Faktor-faktor Risiko

Apakah yang meningkatkan risiko saya kepada Ekzema atopi?

Terdapat banyak faktor risiko bagi ekzema atopi, seperti:

Sejarah peribadi atau keluarga terhadap ekzema, alahan, demam alergi atau asma;

Dermatitis pada tangan yang lazim terjadi kepada pekerja penjagaan kesihatan.

Faktor risiko untuk kanak-kanak termasuk:

Menetap di kawasan bandar;

Keturunan Afrika-Amerika;

Ibu bapa dengan tahap pendidikan yang tinggi;

Menghadiri pusat penjagaan kanak-kanak;

Mempunyai gangguan hiperaktif (ADHD).

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ekzema atopi didiagnosis?

Diagnosis untuk ekzema atopi tidaklah terlalu kompleks. Doktor atau ahli dermatologi anda boleh membuat diagnosis dengan memeriksa kulit anda. Mereka mungkin melaksanakan ujian jika anda merasakan kesakitan apabila ada kawasan kulit disentuh, atau ujian mata anda untuk melihat jika ia terjejas. Ujian makmal biasanya tidak diperlukan untuk mendiagnos ekzema atopi. Doktor anda boleh menguji sampel tompok kulit anda untuk mengesahkan sebarang kemungkinan jangkitan.

Bagaimana pesakit Ekzema atopi dirawat?

Tidak ada ubat untuk ekzema atopi tetapi terdapat pilihan rawatan yang boleh membantu melegakan simptom anda. Matlamat rawatan termasuklah:

Mencegah ekzema atopi daripada bertambah teruk atau menyerang;

Melegakan kesakitan dan gatal-gatal;

Mengurangkan tekanan emosi dan pencetus lain;

Mencegah jangkitan;

Menghalang kulit daripada penebalan.

Pelan rawatan anda mungkin meliputi gabungan terapi ubat, penjagaan kulit dan perubahan gaya hidup. Terapi dadah biasanya termasuk krim yang boleh mengawal gatal-gatal, keradangan dan membaiki kulit anda. Ubat-ubatan ini mungkin termasuk kortikosteroid topikal, tacrolimus (Protopic), pimecrolimus (Elidelâ) dan ubat salap anti-bakteria. Untuk kes-kes yang lebih teruk, doktor anda mungkin menetapkan ubat oral anti-gatal, kortikosteroid oral atau ubat-ubatan yang disuntik yang mengawal keradangan. Ubat-ubatan ini mungkin termasuk prednison, diphenhydramine, cetirizine (Zyrtecâ) dan hydroxyzine (Ataraxâ).

Pilihan rawatan lain mungkin termasuk yang berikut:

Balutan basah – membungkus kawasan berjangkit dengan kortikosteroid topikal dan pembalut basah.

Menggunakan emolien atau rawatan pelembap setiap hari untuk kulit kering.

Menggunakan kortikosteroid topikal untuk mengurangkan bengkak, kemerahan dan gatal-gatal semasa suar-up.

Terapi cahaya atau fototerapi menggunakan ultra-violet tiruan A (UVA) atau jalur UVB untuk merawat kulit anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ekzema atopi?

Gaya hidup dan pengubatan sampingan yang berikut mungkin membantu anda dalam mengatasi ekzema atopi:

Elakkan pencetus. Anda harus menyimpan senarai semua bahan pencetus yang diketahui seperti makanan atau detergen atau sabun tertentu.

Pastikan kulit anda lembap. Kulit anda perlu dilembapkan sekurang-kurangnya dua kali sehari. Gunakan pelembap ke seluruh bahagian sementara kulit anda masih basah dari mandi atau mandi. Anda boleh mempertimbangkan untuk menggunakan minyak atau krim jika kulit anda sudah kering.

Elakkan menggaru. Menggaru hanya akan menjadikan keadaan anda lebih teruk. Anda boleh mengelakkan ini dengan menutup kawasan yang gatal. Kemudian, anda perlu memotong kuku dan memakai sarung tangan pada waktu malam.

Letakkan pemampat yang sejuk dan basah. Balutkan kawasan yang terjejas dengan pembalut dan pemampat bagi membantu melindungi kulit dan mencegah daripada digaru.

Mandi dengan air suam. Anda boleh taburkan air mandi dengan soda penaik, mil oat koloid atau mil oat yang belum dimasak. Seterusnya, anda perlu berendam selama 10 hingga 15 minit sebelum lap dengan kering dan letakkan losyen ubat, pelembab atau kedua-duanya (gunakan ubat terlebih dahulu).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.